11 Berita Forex Penting Tumpuan Pasaran Minggu Ini (29 April – 3 Mei 2019)

Berikut adalah sebahagian berita-berita penting yang akan menjadi tumpuan pasaran sepanjang minggu ini.
Data Pertumbuhan GDP Zon Eropah (Selasa 1.30 Petang): Data ekonomi pada zon Eropah akan dikeluarkan melibatkan Perancis, Jerman, Sepanyol dan Itali. Laporan GDP untuk suku tahun pertama 2019 akan memberikan isyarat pertumbuhan ekonomi semasa pada zon Eropah.
Data Pertumbuhan GDP Kanada (Selasa 8.30 Malam): Laporan GDP bulanan di Kanada. Selepas bacaan data yang mengecewakan pada dua bulan sebelumnya, kadar pertumbuhan ekonomi kembali meningkat pada Januari. Data untuk Februari akan memberikan petunjuk untuk pertumbuhan GDP bagi suku tahun pertama 2019.
Data Keyakinan Pengguna Amerika Syarikat (Selasa 10.00 Malam): Kadar keyakinan pengguna sebelum ini menurun walaupun ekonomi dalam keadaan yang stabil. Angka bacaan kali ini dijangka meningkat kepada 126.2 mata berbanding bacaan 124.1 mata sebelum ini.
Data Pekerjaan di New Zealand (Rabu 6.45 Pagi): Laporan pekerjaan untuk suku tahunan dijangka akan mencatatkan peningkatan selepas penurunan pada laporan suku keempat 2018 yang lalu.
Data Pekerjaan ADP NFP Amerika Syarikat (Rabu 8.15 Malam): Laporan pekerjaan untuk sektor swasta tidak selalu mempengaruhi data NFP namun turut memberi kesan terhadap pergerakan pasaran. Bacaan data untuk bulan Mac mengecewakan apabila hanya mencatatkan kenaikan 129,000 namun bacaan kali ini dijangka akan meningkat lebih tinggi kepada 181,000.
 Data PMI Perkilangan Tinjauan ISM Amerika Syarikat (Rabu 10.00 Malam): Jangkaan data tinjauan untuk bulan April akan sedikit menurun kepada 55.0 mata berbanding bacaan peningkatan 55.3 mata pada Mac yang lalu. Data ini juga turut memberikan petunjuk terhadap laporan data pekerjaan NFP.
Penetapan Dasar Monetari Amerika Syarikat (Khamis 2.00 Pagi): Mesyuarat FOMC pada awal Khamis akan menjadi tumpuan pelabur bagi keputusan dasar monetari bank pusat. Kadar faedah dijangka akan terus dikekalkan di paras 2.50%.
Data PMI Perkilangan Caixin China (Khamis 9.45 Pagi): Selepas dilanda kegelisahan beberapa bulan sebelum ini, data yang mengukur tahap ekonomi di China ini kembali berada di atas paras 50 iaitu memberikan petunjuk yang baik. Data pada Mac dilihat berdekatan dengan cuti perayaan tahun baru, dan gambaran lebih jelas akan diterjemahkan pada bacaan data untuk April.
Penetapan Dasar Monetari di UK (Khamis 7.00 Petang): Bank of England (BOE) masih mempertimbangkan ke arah tindakan menaikkan kadar faedah, namun masih terganggu dengan ketidaktentuan pada rundingan Brexit. BOE dijangka akan masih mengekalkan kadar faedah di paras 0.75% namun minit mesyuarat akan dikaji dan laporan inflasi suku tahunan akan menjadi tumpuan. Komen susulan daripada Gabenor Carney turut akan memberikan isyarat terhadap keputusan dasar monetari untuk mesyuarat akan datang.
Data Inflasi Zon Eropah (Jumaat 5.00 Petang): Bacaan akhir inflasi pada Mac memberikan kepastian terhadap pertumbuhan yang perlahan dan kadar penurunan harga. Data untuk bulan April akan mempengaruhi keputusan mesyuarat bank pusat Eropah yang seterusnya.
Data Pekerjaan NFP Amerika Syarikat (Jumaat 8.30 Malam): Data yang menjadi tumpuan utama pada minggu ini dengan laporan pekerjaan di Amerika Syarikat setiap bulan bakal menyaksikan pergerakan volatile harga dalam pasaran. Pertambahan pekerjaan dijangka akan sedikit menurun namun kadar purata pendapatan dijangka meningkat dan bakal memberikan kesan positif terhadap dagangan USD. Kadar pengangguran pula masih dijangka kekal di paras 3.8%.


Perbincangan Lanjutan Pemotongan Bekalan Merupakan Fokus Utama Pasaran Minyak Mentah Ketika Ini

Harga minyak meningkat pada Rabu kerana mendapat sokongan daripada keyakinan pasaran terhadap lanjutan pemotongan bekalan yang diterajui oleh OPEC sehingga meliputi keseluruhan tahun 2017 dan suku pertama tahun depan.
Brent mentah didagang dengan kenaikan sebanyak 13 sen kepada $54.28 setong.
Dalam sesi ini juga, WTi mentah dinilai meningkat sebanyak 11 sen kepada $51.58.
Kedua-dua penanda aras ini telah meningkat lebih daripada 12 peratus daripada tahap terendah yang dicatat pada bulan Mei.
Harga komoditi ini mula mendapat sokongan sebaik sahaja OPEC dan pengeluar utama dunia yang lain termasuk Russia dikatakan akan menyokong lanjutan pemotongan bekalan setelah terikat dengan perjanjian bagi mengurangkan 1.8 juta tong sehari sehingga Jun 2017.
 Justeru, OPEC dan pengeluar utama non-OPEC dijangka akan bertemu pada 25 Mei ini bagi memuktamadkan keputusan terbabit.
Walaupun terdapat beberapa tanda bahawa inventori semakin berkurangan baru-baru ini, jumlah keseluruhan stok masih berada pada tahap yang agak membimbangkan.
Jumlah pengurangan output tidak dinaikkan memandangkan pengeluaran minyak AS telah melonjak melebihi 10 peratus sejak pertengahan 2016 kepada 9.3 juta tong sehari.
Mendapat manfaat daripada struktur pasaran yang dikenali sebagai contango, iaitu harga minyak masa hadapan lebih tinggi berbanding jualan semasa), penggerudi minyak di AS telah memasuki kontrak jualan akan datang bagi membiayai pengembangan jumlah output.
Bagi menghentikan kelebihan ini, beberapa penganalisis terutamanya kumpulan penyelidikan minyak di Goldman Sachs telah mencadangkan backwardation iaitu harga minyak akan datang perlu dibawah harga minyak semasa.
Aussie Memulakan Dagangan Sesi Asia Dengan Junaman


GBP/USD Cecah Semula Zon Support $1.1800 Yang Diuji Pada Julai

US dolar berjaya mengekalkan pengukuhan dalam pasaran pada sesi dagangan awal minggu memberi tekanan kepada mata wang utama yang lain.
Indeks dolar dilihat berjaya menyentuh paras 109, menutup paras tertinggi sejak September 2002, apabila pelabur meningkatkan jangkaan bahawa Federal Reserve (Fed) akan meneruskan pengetatan agresifnya untuk menjinakkan inflasi yang tinggi.
Fed dijangkakan bakal membuat kenaikan sebanyak 75 mata asas pada mesyuarat bulan September disebabkan oleh sebanyak 54.5% menyokong Fed untuk membuat kenaikan kadar yang agresif buat kali ketiganya.
Selain itu, Presiden Fed St. Louis James Bullard adalah antara pembuat dasar yang paling bernada hawkish minggu lalu, untuk Fed mengulangi hasrat meneruskan pengetatan dasar monetari.
Namun pelabur juga berwaspada untuk jangkaan untuk pilihan Fed memperlahankan kenaikan kadar faedah yang boleh mendorong perubahan semula arah US dolar dalam pasaran.
Dilihat pelabur juga menantikan terbitan data pembuatan dan perkhidmatan (PMI) Amerika Syarikat (AS) yang masih diramalkan suram walaupun sektor pekerjaan di inflasi di AS semakin menunjukkan pemulihan.
Sementara mata wang Pound pula, pelabur turut menantikan terbitan data pembuatan dan perkhidmatan UK (PMI) pada sesi dagangan Eropah hari ini Selasa bagi mengukur perkembangan semasa ekonomi UK setelah inflasi yang mencanak naik.

 Memantau pergerakan harga pada carta pasangan mata wang GBP/USD pada awal minggu sesi dagangan Isnin semalam, harga dilihat bergerak mendatar di atas paras sokongan 1.18000 dari sesi Asia sehingga ke sesi dagangan Eropah.
Namun pada sesi New York, harga dilihat telah berjaya menembusi paras tersebut dan menyusut sehingga ke paras 1.17600 yang merupakan paras terendah yang dicecah pada Julai lalu dengan penurunan harian sekitar 100 pips dicatatkan semalam.
Bersambung pada sesi dagangan Asia pagi ini, harga dilihat bergerak mendatar diatas paras harga 1.17600 semula namun masih berada di bawah paras sokongan Moving Average 50 (MA50) pada rangka masa 1 jam di carta harga GBP/USD untuk isyarat pergerakan trend bearish.
Sekiranya harga mengekalkan momentum penyusutan tersebut dan turun semula di bawah paras 1.17600, harga bakal mencatatkan paras terendah terbaru 2 tahun sejak 2020 dengan sasaran seterusnya adalah untuk menuju sekitar 1.16000.
Sebaliknya jika harga berjaya membuat lantunan semula, harga bakal cuba untuk melepasi paras 1.18000 sebelum menembusi pula halangan MA50 untuk isyarat awal bagi perubahan trend bullish.
Sekiranya kenaikan diteruskan, paras-paras tumpuan sebelum ini seperti sekitar 1.18800 dan 1.19400 akan menjadi rintangan untuk diuji harga sebelum menyambung kenaikan ke paras lebih tinggi semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Bersedia Untuk Terbang, Keputusan Mesyuarat BOE Jadi Tumpuan Hari Ini

Pelabur menilai petunjuk untuk perubahan trend bullish semula pada carta harga pasangan mata wang GBP/USD selepas US dolar memberi reaksi suram susulan keputusan mesyuarat FOMC awal pagi tadi.
Federal Reserve (Fed) telah meningkatkan kadar faedah seperti yang telah dijangkakan, namun US dolar gagal untuk mengukuh sebaliknya bergerak lemah sehingga ke penghujung sesi New York.
Ini semakin membuka ruang untuk Pound terus melonjak sementara pelabur menantikan pula keputusan mesyuarat polisi bank pusat England pada hari ini, jam 8 malam waktu tempatan.
Bank of England (BOE) turut dijangkakan untuk mengikuti jejak langkah Fed untuk meningkatkan kadar faedah setelah melakukanya pada mesyuarat sebelum ini.

Harga pada carta GBP/USD telah menunjukkan kenaikan dari paras terendah di awal minggu iaitu pada support 1.3000 dan telah pun melepasi paras 1.31000 semalam.
Pelabur juga menilai pergerakan harga kekal berada dalam trend bullish yang disokong oleh paras sokongan Moving Average 50 (MA50) pada rangka masa 1 jam.
 Kenaikan harga yang diteruskan bersambung pada sesi Asia pagi ini (Khamis) dilihat menuju ke zon 1.32000 yang menjadi rintangan diuji pada minggu lalu.
Jika harga berjaya mengatasi ketinggian minggu lalu, kenaikan seterusnya dilihat akan menuju zon SBR (support become resistance) 1.33000 untuk pergerakan trend bullish yang lebih jelas.
Sebaliknya jika zon 1.32000 kekal menjadi rintangan buat harga minggu ini, pelabur menantikan pengukuhan semula US dolar untuk jangkaan penurunan harga kembali.
Penurunan di bawah paras 1.31000 akan mensasarkan semula ke zon support 1.33000 yang menjadi titik kenaikan harga pada pembukaan pasaran awal minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Kini Lemah Menjelang Undian Bajet Kerajaan AS Pagi Nanti

US dolar jatuh semula selepas membuat kenaikan pada Khamis dengan matawang GBP melonjak begitu tinggi berbanding greenback. Indeks US dolar yang mengukur kekuatan matawang US dolar susut 0.22% setakat pukul 10.38 malam dan kini berada pada paras 89.95.
Pukul 8 malam tadi pasangan matawang GBP/USD membuat lonjakan di mana sehingga setakat ini telah merekodkan kenaikan 200 pip. Ini adalah satu kenaikan yang begitu meyakinkan selepas kenyataan oleh Gabenor Carney yang juga meyakinkan pada Khamis. Bank of England (BoE) mengatakan kadar faedah berkemungkinan dinaikkan lebih awal daripada apa yang dijangkakan.
US dolar membuat kenaikan ke paras tertinggi dua minggu lalu pada Khamis berdasarkan indeks US dolar. Kenaikan ini dipacu oleh perjanjian di dewan senat AS tentang perjanjian bajet kerajaan selama dua tahun.
Ketua-ketua Kongres pada Rabu mencapai kata sepakat bajet kerajaan dua tahun bagi mendapatkan modal sehingga hampir $300 billion. Apa yang menyebabkan kenaikan US dolar adalah perjanjian ini mengelakkan risiko kepada penutupan kerajaan Amerika Syarikat dalam tempoh dua tahun.
 Namun bajet ini belum lagi menjadi sah di sisi undang-undang dengan Kongres dijangka akan mengundi awal pagi nanti.
Setakat pada pukul 10.49 malam, terdapat kejatuhan US dolar yang agak signifikan dengan USD/CAD, USD/CHF dan USD/CHF jatuh dari paras tertinggi hari ini.
Pasaran Komoditi
Harga emas pula setakat ini naik semula selepas jatuh ke paras terendah pada Khamis dengan US dolar ketika ini juga turut melemah. Emas biasanya sensitif kepada pergerakan US dolar di mana apabila US dolar lemah biasanya emas akan mengukuh dan begitu juga sebaliknya.


Matawang Aussie Dan Kiwi Melonjak Naik, Harga Minyak Mencapai Paras Tertinggi

Pasaran Matawang
Matawang Australia dan New Zealand mengukuh berbanding US dolar pada hari Khamis dalam sesi dagangan Eropah.
AUD/USD mengukuh sebanyak 0.22% kepada 0.7852. NZD/USD mengukuh sebanyak 0.42% kepada 0.7122 setakat jam 3.55 p.m.
Sentimen isu minit mesyuarat Fed semakin reda menyebabkan pengukuhan matawang US dolar terbatas.
Berdasarkan minit mesyuarat, bank pusat dicadangkan untuk meningkatkan kadar faedah secara berkala namun harus berdasarkan peningkatan inflasi.
Selain itu, laporan pasaran pekerjaan dan aktiviti eknomi US juga kekal kukuh.
 Pasara kini memberi tumpuan pada data NFP pada hari Jumaat.
Pasaran Komoditi
Harga minyak terus mencatat peningkatan dan mencapai paras tertinggi Jun 2015.
Harga minyak mentah US WTI naik sebanyak 0.88% kepada $62.16. Harga minyak Brent naik sebanyak 0.56% kepada $68.25.
Peningkatan harga minyak didorong oleh ketegangan yang berlaku di Iran, merupakan salah sebuah negara pengeluar minyak terbesar dunia.
Selain itu, harga juga didorong lonjakan dalam pasaran saham Asia yang mencapai paras tertinggi 10 tahun pada hari Khamis.
Harga emas jatuh sebanyak 0.49% kepada $1,312.00 dalam sesi dagangan Eropah.


Analisis Teknikal USD/JPY – Timeframe H1 – 14/1/2019

Matawang Yen pada dagangan Isnin sesi Asia turut mencatatkan pengukuhan setelah terkesan daripada data imbangan dagangan di China yang membimbangkan. Data terbaru untuk bacaan Disember yang dijangka meningkat mengejutkan pasaran dengan penurunan angka jauh lebih rendah daripada data sebelum ini seterusnya meningkatkan lagi kegelisahan pasaran terhadap kegoyahan pada ekonomi kedua terbesar dunia tersebut dan akan menjejaskan pertumbuhan pada ekonomi global yang sedang berada dalam keadaan yang membimbangkan. Dan dengan itu, berkemungkinan Yen akan kembali mendapat permintaan semula dalam pasaran semasa. Jika dilihat kembali pergerakan harga pada chart pasangan matawang USD/JPY pada Jumaat lalu, harga hanya bergerak mendatar di atas paras Magic Pivot pada indicator Moshed Magic Line.
Pada sesi pasaran Asia hari ini, harga pada mulanya didagangkan perlahan di atas Magic Pivot 108.415 hari ini kemudiannya telah menunjukkan penurunan melepasi paras tersebut sejurus selepas data imbangan dagangan China dikeluarkan. Harga yang membuat penurunan telah menuju ke paras support pada 108.238 (MagicS1) sebelum menyambung lagi penurunan melepasi paras tersebut. Penurunan seterusnya harga dilihat bakal menuju pula ke paras support yang berada di paras sekitar 107.963 (MagicS2). Sedikit lagi penurunan harga akan melihatkan harga kembali menguji paras support 107.786 (MagicS3) yang gagal ditembusi harga ketika diuji pada dagangan pada Khamis minggu lalu.
Namun, jika harga membuat kenaikan semula dan bergerak lebih tinggi dari paras Magic Pivot hari ini, paras awal yang dilihat akan dituju harga adalah adalah pada resistance 108.690 (MagicR1). Seterusnya, harga akan meneruskan kenaikan untuk menguji pula paras resistance yang diuji pada dagangan minggu lalu di sekitar paras 108.867 (MagicR2). Jika harga terus membuat kenaikan lebih tinggi melepasi paras tersebut, harga berkemungkinan mencapai paras ketinggian baru sekitar resistance 109.142 (MagicR2) mengatasi paras ketinggian yang dicapai pada minggu lalu.
 Terus ikuti faktor-faktor yang mempengaruhi perubahan pada sentimen pasaran semasa seperti data ekonomi China pagi ini. Sentiasa kawal risiko dalam dagangan anda dan dengan menggunakan indicator Moshed Magic Line akan membantu anda untuk mencari peluang posisi dagangan harian terbaik khususnya pada chart USD/JPY.

Paras support: 108.238, 107.963, 107.786.
Paras resistance: 108.690, 108.867, 109.142.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/NZD – Timeframe H1 – 16/8/2018

Chart harga bagi matawang EUR/NZD dilihat bergerak mendatar dan perlahan. EURO masih didagangkan lemah ekoran isu geopolitik antara Turki dan Amerika.
Terbaru, Turki mengenakan tariff terhadap barangan import dari Amerika. Isu yang berlarutan ini memberi kesan terhadap matawang EURO. Namun keadaan dijangka akan kembali stabil berikutan krisis di Turki itu serta perkembangan untuk rundingan dagang AS-China pula akan memberi impak positif terhadap matawang NZ dollar.
 EUR/NZD dilihat bergerak mendatar di antara julat harga 1.73088-1.72359 sejak semalam sehingga hari ini. Harga semasa di sekitar paras 1.72740 masih di bawah garisan Moving Average 100 (MA100) dan bergerak agak perlahan sejak sesi pasaran Asia dan juga pasaran London.
Jika matawang EURO terus mencatatkan kejatuhan, harga mampu menembusi (breakout) paras support 1.72300 dan jatuh sehingga ke paras 1.71250. Sebaliknya, jika harga berjaya menembusi resistance 1.73100, resistance yang menjadi tumpuan adalah pada paras 1.74750.
Paras support: 1.72373, 1.72001, 1.71644.
Paras resistance: 1.73102, 1.73459, 1.73831.


US Dollar didagang Tenang Buat Permulaan Minggu!

US Dollar didagang dengan tenang pada permulaan minggu ini selepas data NFP dikatakan telah menekan kadar hasil Perbendaharaan AS ke peringkat yang lebih tinggi.
US Dollar Index yang mengukur kekuatan US Dollar dinilai lebih kukuh pada paras 102.26.
Dalam masa yang sama, matawang Greenback, telah berlegar ke paras 117.07 Yen setelah pulih dari kejatuhan pada hari Jumaat.
USD/JPY, 30 minit
 Data yang bercampur-campur daripada data pekerjaan sebelum ini telah meningkatkan tekanan terhadap data inflasi dan kenaikan kadar faedah.
Hasil Perbendaharaan AS bagi tempoh masa 10 tahun telah meningkat daripada 2.33 peratus kepada 2.42 peratus.
Dalam masa yang sama, beberapa dealer di Asia juga masih meletakkan tumpuan terhadap kenaikan mendadak terhadap matawang Yuan yang dikatakan boleh mempengaruhi matawang US Dollar.
Ulasan Kalendar Ekonomi Buat Minggu Pertama 2017!


Analisis GOLD – Harga Emas Mendatar Gagal Beri Arah Lebih Jelas

Emas didagangkan suram pada Rabu semalam dengan pergerakan mendatar dan perlahan harga untuk beberapa sesi sehingga bersambung pada sesi Asia pagi ini (Khamis).
Pelabur masih menantikan arah harga yang lebih jelas pada carta XAU/USD yang mengukur nilai emas berbanding US dolar menuju dagangan penghujung minggu ini.
Sentimen pasaran yang berisiko dipengaruhi oleh laporan Presiden Amerika Syarikat (AS) Joe Biden yang mengumumkan sekatan baru terhadap Rusia melihatkan konflik perang Rusia-Ukraine itu masih tegang.
Eropah juga masih dalam perbincangan untuk menyekat arang batu Rusia namun belum mendapat persetujuan oleh pemimpin-pemimpin.
Sentimen risk-off buat masa ini dilihat akan menyokong peningkatan nilai emas sebagai aset safe-haven.
Namun, dihalang oleh faktor pengukuhan US dolar selepas komen hawkish oleh Timbalan Pengerusi Federal Reserve (Fed) Lael Brainard berkenaan dasar monetari. Minit FOMC yang menjadi tumpuan pada awal pagi tadi juga turut meyakinkan pasaran untuk pengetatan dasar oleh Fed.
Justeru, harga emas gagal meningkat lebih tinggi pada carta XAU/USD ekoran ditekan oleh pengukuhan US dolar.
 Isyarat bearish buatkan pelabur berwaspada untuk kejatuhan emas ekoran harga bergerak mendatar di bawah paras halangan Moving Average 50 (MA50) pada rangka masa 1 jam.
Penurunan lebih rendah dilihat bakal menuju ke zon support pada 1900.00 untuk trend bearish harga yang lebih jelas.
Sekiranya harga terus susut lebih rendah melepasi paras 1900.00 tersebut, sasaran harga selanjutnya bakal menguji zon sekitar 1870.00 pula.
Namun jika harga emas menunjukkan kenaikan di penghujung minggu, rintangan pada 1950.00 akan kembali diuji semula seperti situasi minggu lalu.
Jika harga berjaya lepasi rintangan tersebut, zon SBR (support become resistance) pada 1970.00 bakal menjadi tumpuan harga untuk diuji.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Tak Cukup Kuat Untuk Bangkit Lebih Jauh

Pasaran tidak banyak berubah pada sesi Eropah, menyaksikan US dolar memadamkan beberapa keuntungan yang diraih pada sesi sebelum ini.
Data jualan runcit Amerika Syarikat yang menyuramkan pada bulan Disember telah menimbulkan kegelisahan pasaran terhadap kemungkinan kemelesetan di ekonomi gergasi dunia itu.
Ini telah menyokong dagangan safe-haven untuk meningkat, terutamanya US dolar dan yen Jepun.
Bagaimanapun, keuntungan yang dicatatkan US dolar gagal memacu kebangkitannya lebih tinggi walaupun ia turut mendapat sokongan dari kenyataan hawkish penggubal dasar Federal Reserve (Fed).
 Berbanding kebanyakan mata wang utama, indeks dolar diniagakan berlegar pada sekitar paras terendah 8 bulan pada 102.21 ketika sesi Eropah.
Dengan ketiadaan data-data utama, raja mata wang itu dijangka akan terus bergerak perlahan menuju dagangan penghujung minggu.
Sementara itu, mata wang yen kekal didagangkan menguat pada paras tertinggi 8 bulan setelah pelabur mengetepikan kekecewaan daripada pengumuman dasar Bank of Japan (BOJ) pada Rabu.
Mata wang euro pula sedikit meningkat, manakala pound mendatar pada sesi Eropah dengan masing-masing kekal didagangkan sekitar paras terkuat bulanan berbanding USD.
Mata wang sensitif risiko, dolar Aussie dan New Zealand didagangkan merosot, di mana masing-masing dipengaruhi oleh data pekerjaan Australia yang menyuramkan dan pengumuman mengejut Perdana Menteri Jacinda Ardern untuk meletakkan jawatannya.


Apa Cerita GBP/USD Melonjak Sampai 200 Pips?

Sekali lagi mengejutkan pasaran pada minggu ini, Pound Sterling kembali melonjak pada dagangan Khamis semalam selepas penurunan ketara pada hari sebelumnya.
Pada Rabu, perkembangan rundingan Brexit yang pasif telah menunjukkan reaksi negatif pelabur terhadap mata wang Pound Sterling dengan penurunan harga dipamerkan pada carta pasangan GBP/USD sekitar 150 pips.
Namun, lebih mengejutkan pelabur apabila penurunan harga tersebut tidak diteruskan sebaliknya harga telah melonjak pada keesokannya dengan kenaikan harian mencecah lebih 200 pips!
Faktor yang kembali menyokong lonjakan semula Pound adalah laporan Ketua Perunding Brexit Kesatuan Eropah (EU), Michel Barnier yang menyatakan UK telah mengurangkan tuntutan kawasan tangkapan di perairan selepas Brexit.
Hal ini telah menjernihkan kekeruhan rundingan sebelum ini di mana isu tersebut menjadi penghalang persetujuan rundingan dicapai.
Harga yang menguji zon RBS (resistance become support) pada 1.33000 telah membuat kenaikan semula melepasi paras resistance 1.34400 sehingga mencapai paras ketinggian pada 1.35000.
 Paras ketinggian yang dicapai tersebut juga adalah tertinggi sejak Disember 2019.
Namun harga menutup dagangan pada sesi New York lebih rendah semula sekitar 1.34500 selepas penurunan sekitar 60 pips.
Pergerakan harga perlahan di sesi Asia sementara pelabur menantikan data tumpuan utama pada minggu ini iaitu laporan data pekerjaan NFP Amerika Syarikat (AS) di sesi New York.
Jika harga meneruskan kenaikan semula, paras resistance 1.35000 akan kembali diuji dan jika paras ketinggian tersebut juga berjaya ditembusi, harga bakal mencatatkan paras ketinggian terbaru sejak Mei 2018.
Namun jika harga kembali menjunam semula, zon tumpuan harga dilihat pada 1.34000 sebelum penurunan lebih rendah yang diteruskan akan kembali semula menguji zon RBS 1.33000.
Lihat gambar carta pasangan mata wang GBP/USD di bawah untuk rujukan analisis teknikal anda.


Analisis Teknikal USD/JPY – Timeframe H1 – 29/11/2018

Setelah pergerakan menaik yang ditunjukkan pada chart pasangan matawang USD/JPY sejak dua minggu lalu, akhirnya harga menunjukkan tanda-tanda penurunan setelah kejatuhan nilai matawang USD semalam. Pada dagangan semalam, harga dilihat telah membuat kenaikan dan mencatatkan paras ketinggian dua minggu pada paras resistance 114.000 berhampiran paras resistance MagicR1 pada indicator Moshed Magic Line sebelum harga membuat terjunan sekitar 60 pips melepasi paras Magic Pivot dan menguji paras support MagicS1 sebelum sedikit pantul semula pada penghujung sesi dagangan New York.
Bersambung pada sesi pasaran Asia pagi ini, harga yang dilihat berada di bawah paras Magic Pivot 113.709 dilihat kembali menyambung penurunan dan telah melepasi paras support 113.381 (MagicS1) dan menuju pula ke paras support yang lebih rendah iaitu pada paras 113.099 (MagicS2). Paras tersebut juga dilihat berada pada zon RBS (resistance become support) semasa pada chart USD/JPY yang bakal menjadi tumpuan harga. Dan jika paras tersebut berjaya ditembusi harga, penurunan seterusnya dijangka akan menuju pula ke paras support 112.771 (MagicS3) yang telah diuji pada penghujung November lalu namun gagal ditembusi.
Namun, jika sebaliknya harga kembali bergerak melawan arah dan membuat kenaikan semula pada chart USD/JPY ini, harga bakal bergerak melepasi paras Magic Pivot hari ini dan menguji paras ketinggian harga semalam di paras resistance 113.991 (MagicR1). Jika harga berjaya melepasi kenaikan pada paras tersebut, harga bakal mencari paras ketinggian yang baru dan berkemungkinan menuju ke paras 114.319 (MagicR2). Lonjakan harga yang masih diteruskan dilihat boleh mencapai sehingga ke paras sekitar 114.601 (MagicR3).
 Terus ikuti perkembangan ekonomi di Amerika Syarikat dan Jepun serta sentiasa beri tumpuan terhadap perubahan pada sentimen pasaran semasa yang mana memberi kesan terhadap pergerakan harga pada chart pasangan matawang safe-haven USD/JPY ini. Terus menggunakan indicator Moshed Magic Line untuk membantu anda menentukan paras support dan resistance terbaik pada setiap analisis teknikal harian anda.

Paras support: 113.381, 113.099, 112.771.
Paras resistance: 113.991, 114.319, 114.601.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kadar Permintaan Minyak Di China Perlahan, Bekalan Minyak Dunia Kekal Tinggi

Harga minyak susut pada pasaran Eropah hari Isnin selepas laporan aktiviti penggalian minyak di China yang perlahan, melemahkan jangkaan kenaikan kadar permintaan minyak akan datang, ditambah juga dengan hasil pengeluaran minyak US yang kekal tinggi.
Harga minyak West Texas Intermediate (WTI) di dagangkan pada $48.48 setong setakat jam 6.40 petang, turun 35 sen atau 0.7%.
Minyak Brent di ICE Futures Exchange London pula susut 45 sen atau 0.84% kepada $51.66 setong.
Data daripada Biro Statistik Negara melaporkan, pengeluaran minyak di China meningkat 0.4% bagi bulan Julai, dengan jumlah 10.71 juta tong sehari, namun penghasilannya masih di bawah paras terendah sejak September 2016.
 Perunding IHS Markit, Harry Liu berkata, “Pengeluaran berada di bawah paras yang dijangkakan, kerana permintaan tidak meningkat, dan bekalan hampir penuh”.
Walaupun permintaan perlahan di China, International Energy Agency (EIA) berkata pada hari Jumaat lepas, permintaan minyak akan meningkat kepada 1.5 juta tong sehari pada tahun ini, melebihi jangkaan sebanyak 1.4 juta tong sehari.
Secara keseluruhannya, bekalan minyak masih terkawal dengan pengeluaran yang banyak.
Berdasarkan nota selidik BMI, “Permintaan mengatasi jangkaan di antara pemaju baru dan lama, walau bagaimanapun, bekalan minyak dunia masih kekal tinggi dan ketidaktentuan pada pasaran akan berlaku sehingga tahun 2018”.
Pada 11 Ogos lalu, syarikat tenaga Baker Hughes melaporkan penambahan  3 pelantar minyak baru di US menjadikan jumlah penggalian minyak sebanyak 768, paling tinggi sejak April 2015. Kadar penambahan masih bergerak perlahan sejak beberapa bulan yang lalu kerana harga minyak yang rendah memaksa syarikat untuk mengurangkan perbelanjaan.


Semua Data dan Sentimen Penting yang Akan Mempengaruhi Trading Sepanjang Minggu Ini! (10-14 April 2017)

US Dollar akhirnya mengaut keuntungan pada minggu lepas selepas dihujani dengan keadaan pasaran yang amat tegang. Dalam masa yang sama, minggu lepas mencatat kekecewaan yang amat besar buat pasaran apabila data NFP menunjukkan pertumbuhan pekerjaan sebanyak 98,000 berbanding jangkaan sebanyak 174,000.
Untuk minggu ini, pasaran akan menyaksikan beberapa event penting yang berpotensi untuk menggerakkan pasaran termasuk ucapan oleh Janet Yellen, keputusan kadar di Kanada, data pekerjaan di Australia dan data inflasi Amerika Syarikat.
1.Ucapan Janet Yellen – 11 April 2017 (Selasa, 4.10am)
Pengerusi Fed ini dijadual untuk menyampaikan ucapan di University of Michigan. Salah satu isu yang bakal diketengahkan di dalam ucapan beliau nanti termasuklah langkah pengubahsuaian kunci kira-kira (balance sheet) sejumlah $4.5 trillion yang terkandung di dalam minit mesyuarat Mac yang lepas.
2.Data Inflasi UK – 11 April 2017 (Selasa, 4.30pm)
Harga pengguna UK meningkat sebanyak 2.3 peratus pada bulan Februari berbanding 1.8 peratus pada bulan Januari. Hal ini disebabkan oleh kenaikan harga bahan api dan makanan. Angka yang dicatat pada bulan Februari itu juga merupakan bacaan yang tertinggi sejak September 2013. Data inflasi UK dijangka akan mencecah paras 2.2 peratus buat masa ini.
3. Keputusan Kadar Kanada – 12 April 2017 (Rabu, 10.00pm)
Bank of Canada meletakkan penanda aras tidak berubah bagi kadar pada bulan Mac bagi memantau ketidaktentuan yang berlaku ke atas prospek ekonomi. Hal ini berikutan dasar ekonomi baru Donald Trump seperti cukai sempadan dan dasar perlindungan akan mempunyai kesan negatif ke atas pelaburan Kanada dan aktiviti eksport. Dalam masa terdekat, aktiviti eksport dijangka akan berdepan dengan kesukaran terhadap pertumbuhan gaji yang lemah.
4. Data Pekerjaan Australia – 13 April 2017 (Khamis, 9.30am)
 Data pekerjaan Australia menjunam sebanyak 6,400 pekerjaan pada bulan Februari sekali gus menolak angka pekerjaan ke paras tertinggi dalam tempoh 13 bulan iaitu sebanyak 5.9 peratus. Jawatan sepenuh masa meningkat sebanyak 27,100. Kadar pertumbuhan pekerjaan dilaporkan tidak berubah pada 64 peratus dengan kadar pengangguran juga kekal pada 5.9 peratus.
5. Data PPI AS – 13 April 2017 (Khamis, 8.30pm)
Harga pengeluar AS melonjak pada bulan Februari sebanyak 0.3 peratus berbanding peningkatan sebanyak 0.6 peratus pada bulan sebelumnya. Kadar inflasi semasa berada pada 1.7 peratus menghampiri sasaran inflasi Fed sebanyak 2 peratus. Pakar ekonomi menjangkakan bahawa harga pengeluar AS tidak banyak berganjak dan kekal buat masa ini.
6. Data Tuntutan Pengangguran- 13 April 2017 (Khamis, 8.30pm)
Bilangan rakyat Amerika yang memfailkan tuntutan faedah pengangguran merosot pada 25,000 pekerjaan bagi minggu berakhir 1 April dan secara tidak langsung mencatat penurunan terbesar sejak April 2015. Purata angka tuntutan pengangguran juga bergerak kepada angka yang lebih stabil dengan kejatuhan sebanyak 4,500 pekerjaan minggu lalu. Data tuntutan pengangguran dijangka mencecah 242,000 minggu ini.
Selain data yang disenaraikan, berikut merupakan data penting yang bakal mempengaruhi perjalanan trading anda minggu ini.
Sumber : Forex Factory

Sebarang data terkini akan diupdate dari masa ke semasa. Good luck!
Terkini : Pejabat XM Di Serang Kerana Tidak Membayar Pelanggan dan IB. Pejabat di China Diarahkan Kosong Oleh Pihak Polis


USD Garang Benam Matawang Utama Ke Dasar Lautan

Optimisme pasaran untuk pengurangan pembelian aset oleh Federal Reserve (Fed) mulai bulan November dan kenaikan kadar faedah yang lebih cepat, telah mengangkat matawang US dolar ke tahap tertinggi satu tahun.
Berbanding sekumpulan matawang utama, indeks dolar yang mengukur kekuatan dolar greenback didagangkan lebih tinggi pada 94.30.
Pengerusi Jerome Powell memberitahu dalam ucapannya di forum yang dianjurkan oleh Bank Pusat Eropah (ECB), bank pusat AS hampir mencapai matlamatnya dalam pekerjaan yang akan membolehkan pembuat dasar untuk mula menarik semula rangsangannya.
Beliau juga mengulangi bahawa lonjakan inflasi disebabkan faktor sementara, tetapi sekiranya ia berterusan sehingga ke tempoh yang lama, Fed akan bertindak balas.
 Greenback tetap didagangkan tinggi walaupun kebuntuan Senat Amerika Syarikat mengenai had hutang (debt ceiling) yang berisiko mendorong penutupan kerajaan. Senat akan mengadakan undian sekali lagi untuk mendapatkan kesepakatan bagi menaikkan had hutang.
US dolar yang dianggap sebagai matawang safe-haven ketika pasaran berisiko, juga menguat sejak beberapa hari kebelakangan ini kerana kebimbangan pasaran terhadap kenaikan harga tenaga yang mendorong kenaikan hasil bon AS lebih tinggi.
Dalam pada itu, sentimen pasaran juga ditekan oleh isu Evergrande yang gagal menyelesaikan pembayaran kupon bernilai $45.2 juta. Firma gergasi hartanah China itu juga gagal untuk menjelaskan pembayaran pada minggu lepas.
Ini menyebabkan matawang sensitif risiko, dolar Aussie dan kiwi menjunam ke paras terendah hampir satu bulan berbanding greenback. Sementara matawang euro pula jatuh ke tahap terendah sejak akhir Julai 2020.


Analisis Teknikal EUR/USD – Timeframe H1 – 7/2/2019

Matawang EURO masih kekal didagangkan lemah berbanding USD sepanjang minggu ini di mana pergerakan harga konsisten menunjukkan penurunan pada chart pasangan matawang EUR/USD. Untuk sesi dagangan semalam, harga yang didagangkan lebih rendah dari paras Magic Pivot membuat penurunan sehingga melepasi paras support MagicS2 pada indicator Moshed Magic Line. Pada sesi pasaran Eropah petang ini turut akan menjadi tumpuan pelabur di mana beberapa data ekonomi pada zon Eropah akan dikeluarkan melibatkan pengeluaran industri di Jerman, data imbangan dagangan di Perancis dan juga data jualan runcit di Itali. Bacaan data ekonomi yang lemah bakal memberikan lebih tekanan terhadap dagangan semasa bagi matawang EURO di samping masih dibelenggu risiko kemelesetan ekonomi.
Pada sesi pasaran Asia pagi ini, harga bergerak perlahan dan berada lebih rendah dari paras Magic Pivot 1.1377 hari ini. Jika harga meneruskan siri penurunan sejak awal minggu ini, harga dilihat akan menuju ke paras support terdekat pada 1.1344 (MagicS1). Penurunan yang diteruskan akan menuju pula ke paras support yang berada lebih rendah iaitu pada paras 1.1328 (MagicS2). Harga yang mengekalkan penurunan bakal menguji semula zon resistance semasa pada chart EUR/USD sebelum ini iaitu pada sekitar paras 1.1295 (MagicS3) untuk pelabur melihat reaksi harga pada zon tersebut.
Namun jika harga bergerak membuat kenaikan lebih tinggi dari paras Magic Pivot hari ini, paras awal yang dilihat akan dituju harga adalah pada resistance 1.1394 (MagicR1). Seterusnya, harga berkemungkinan akan melonjak lebih tinggi dan menuju pula ke paras sekitar 1.1426 (MagicR2) sebelum kenaikan harga seterusnya bakal menguji zon SBR (support become resistance) pada chart EUR/USD di sekitar paras 1.1443 (MagicR3).
 Pantau data ekonomi pada zon Eropah yang dikeluarkan petang ini dan kawal dagangan anda menjelang dagangan penghujung minggu. Gunakan indicator Moshed Magic Line untuk membantu anda mencari paras-paras sesuai untuk posisi dagangan pada chart EUR/USD anda.

Paras support: 1.1344, 1.1328, 1.1295.
Paras resistance: 1.1394, 1.1426, 1.1443.


Masih Ada Ruang Peningkatan Dalam Sektor Perkhidmatan US

Menurut tinjauan yang dibuat oleh Markit, sektor perkhidmatan US meningkat pada Oktober. ISM Non-Manufacturing PMI (Indeks sektor perkhidmatan US) mencatatkan bacaan 54.8 yang rendah daripada jangkaan penganalisis iaitu 56.2.
Data ini adalah hasil daripada tinjauan yang diambil dari 400 purchasing manager tentang keadaan perniagaan dalam syarikat mereka yang melibatkan pekerjaan, tempahan baru, harga, penghantaran dan inventori. Data di atas 50 menunjukkan keadaan yang baik dan sebaliknya di bawah 50. Namun data yang dicatatkan ini rendah dari jangkaan dan bacaan pada bulan sebelum iaitu 57.1.
Menurut laporan, syarikat-syarikat perkhidmatan ini menunjukkan keadaan ekonomi yang kukuh dan ada peningkatan dalam kesudian pelanggan berbelanja. Perbelanjaan domestik khususnya dalam sektor perkhidmatan adalah antara penyumbang kepada pertumbuhan ekonomi US.
 Harga input (faktor pengeluaran) dilaporkan meningkat pada September berikutan peningkatan harga faktor-faktor pengeluaran yang dapat dilihat kepada peningkatan purata harga perkhidmatan dalam sektor ini. Faktor pengeluaran ialah barang-barang yang diperlukan untuk menghasilkan sesuatu barang baru atau produk.
Menurut penganalisi ekonomi Markit, Chris Wiliamson, “Pertumbuhan ekonomi yang kukuh, penawaran kerja yang meningkat, kenaikan harga dan keyakinan kepada perniagaan menunjukkan isyarat akan kenaikan kadar sekali lagi tahun ini”.
Sejurus selepas data ini dikeluarkan, Indeks saham S&P 500 tidak menunjukkan banyak perubahan. Indeks US dollar juga jatuh 4 mata asas kepada 97.36.

Ini Antara Data yang Menjadi Petunjuk Kepada NFP Malam Ini


Analisis GOLD – Bahaya Pasaran Tak Menentu, Trader Emas Jangan ‘Full Margin’!

Tumpuan pasaran kini terarah kepada terbitan data pertumbuhan ekonomi Amerika Syarikat (AS) pada sesi New York sebentar lagi yang akan pengaruhi mata wang US dolar dan turut memberi kesan turun naik nilai emas.
Pada awal pagi ini, laporan minit mesyuarat FOMC telah diberi perhatian terlebih dahulu.
Pelabur menghadam bahawa Federal Reserve (Fed) masih akan meneruskan pengetatan dasar dan situasi ini dilihat akan memberi sokongan terhadap pengukuhan US dolar.
Jika pengukuhan US dolar kekal berterusan, emas akan mengalami masalah dengan jangkaan penyusutan nilai logam kuning tersebut juga akan berlaku.
Pada carta harga XAU/USD yang mengukur nilai emas berbanding US dolar pada Rabu semalam menyaksikan harga meniti perlahan di atas paras sokongan 1830.00.
Namun, setelah minit mesyuarat FOMC diteliti, harga dilihat telah susut lebih rendah di bawah paras tersebut sehingga ke sekitar 1824.00 pada penutupan sesi New York.
Menyambung dagangan pada hari ini (Khamis), harga sedikit meningkat ke paras 1830.00 semula di sesi Asia.
 Bersambung di awal sesi Eropah, harga cuba untuk berlegar di atas paras 1830.00 dan turut menguji paras halangan Moving Average 50 (MA50) pada rangka masa 1 jam di carta XAU/USD namun dilihat masih sukar untuk tembusi.
Sekiranya berjaya meneruskan kenaikan lebih tinggi melepasi halangan berikut, paras 1845.00 akan cuba untuk dilepasi harga pula untuk catatkan paras tertinggi mingguan terbaru.
Seterusnya, setelah memberi isyarat pergerakan bullish, harga dilihat akan membuat kenaikan lebih tinggi ke zon tumpuan 1870.00.
Sebaliknya jika gagal untuk kekal berada di atas paras 1830.00, penurunan lanjut harga akan dijangkakan mencecah zon support 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank of Canada Naikkan Kadar Kepada 1.50% Sejajar Dengan Jangkaan

Matawang CAD melonjak selepas dasar monetari terkini bank pusat Kanada diumumkan pada pukul 10 malam tadi. USD/CAD jatuh sehingga 65 pip, dengan CAD/JPY naik 50 pip.
Bank of Canada (BoC) menepati jangkaan pasaran apabila menaikkan kadar faedahnya dari 1.25% kepada 1.50% pada Rabu. Ini adalah kenaikan keempat sejak BoC dalam fasa pengetatan polisi sejak tahun lalu.
 Dalam kenyataan yang dikeluarkan termasuk laporan dasar monetari (MPR), bank pusat menunjukkan ekonomi bergerak semakin hampir dengan kapasiti penuh di mana output-gap semakin kecil. Manakala pengeksport pula merekodkan prestasi lebih baik dengan peningkatan permintaan luar.
Bank pusat mengunjurkan pertumbuhan 2% dalam tempoh beberapa tahun lagi tidak berubah daripada unjuran yang telah dibuat pada bulan April.
Bukan itu sahaja, bank pusat  juga menaikkan unjurannya terhadap inflasi dan yakin bahawa ia akan mencapai sasaran 2% selepas beberapa faktor sementara yang positif.


Data Inflasi Kanada Kekal Pada Bacaan 2.0% Pada Bulan Julai!

Jabatan Statistik Kanada melaporkan inflasi Kanada lebih kukuh berbanding jangkaan, dengan ini bacaan tekanan harga sejajar dengan sasaran bank pusat. Justeru ia membawa indikasi para pembuat dasar kekurangan satu sebab untuk mempertimbangkan pemontongan kadar faedah dengan segera.
Inflasi harga pengguna mencatat bacaan 2% berdasarkan kiraan tahunan pada bulan Julai. Bacaan ini mengatasi jangkaan pakar ekonomi yang menjangkakan inflasi akan bertumbuh perlahan kepada 1.7%. Inflasi teras meningkat kepada 2.03%.
 Antara faktor yang menyumbang kepada pertumbuhan kadar inflasi ialah pergerakan harga minyak gas. Pergerakan inflasi yang dinamik dan kukuh adalah salah satu sebab mengapa pakar ekonomi dan pasaran menjangkakan pemotongan kadar faedah yang lebih sedikit dan perlahan oleh Bank Pusat Kanada.
Pasaran menjangkakan akan terdapat satu kali sahaja pemotongan kadar faedah pada tahun ini. Walaubagaimanapun, terdapat segelintir penganalisis yang jangkakan pemotongan kadar faedah seawal bulan hadapan berikutan ketegangan perdagangan global.
Susulan laporan ini dikeluarkan, matawang CAD sebanyak 0.3% kepada C$1.3278 berbanding US dolar setakat jam 9.35p.m.


Safe-Haven Yen & USD Dapat Kelebihan, Ini Jadi Pada Carta USD/JPY

Mengikuti perkembangan krisis geopolitik antara Rusia dan Ukraine pada awal minggu ini, kehangatan makin terasa apabila tindakan oleh Presiden Rusia, Vladimir Putin telah menyebabkan Amerika Syarikat (AS) dan Eropah terpaksa campur tangan.
Situasi tersebut jelas menunjukkan sentimen pasaran yang berisiko memberi kesan terhadap pasaran utama termasuk saham, komoditi dan mata wang.
Mata wang safe-haven jelas mendapat kelebihan dalam suasana pasaran berisiko ini dengan mata wang Yen berjaya bergerak lebih kukuh berbanding US dolar pada dagangan pembukaan awal minggu ini walaupun US dolar juga turut berjaya mengukuh berbanding kebanyakan mata wang utama yang lain.
Jika diperhatikan pergerakan harga pada carta pasangan mata wang USD/JPY, harga masih menyambung corak penurunan harga sejak minggu lalu untuk paparkan pergerakan dalam trend bearish.
Harga juga kekal bergerak di bawah paras halangan Moving Average 50 (MA50) pada rangka masa 1 jam di carta USD/JPY untuk isyarat penurunan harga buat pelabur.
Dagangan pada sesi Asia pagi ini (Selasa), harga telah susut sehingga ke paras sekitar 114.500 dan berlegar di atas paras tersebut sehingga bersambung ke sesi Eropah.
Penurunan lebih rendah bakal dijangkakan untuk harga menuju ke zon support pada 114.300-114.200 yang sebelum ini diuji pada awal Februari lalu.
 Penurunan yang diteruskan melepasi zon tersebut bakal mencatatkan paras terendah terbaru 4 minggu dengan sasaran seterusnya adalah untuk menuju pula sehingga zon 113.300.
Namun, waspada sekiranya kenaikan harga berlaku yang berkemungkinan boleh memberi isyarat untuk perubahan trend bullish semula.
Melepas halangan MA50 akan mendorong harga meneruskan kenaikan lebih tinggi dengan rintangan awal yang akan menjadi tumpuan adalah sekitar 115.500 dan 115.700.
Seterusnya, zon rintangan pada 116.300 yang dicapai pada 2 minggu lalu akan menjadi zon tumpuan harga bagi kenaikan selanjutnya.
Lihat gambar carta harga pasnagan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Matawang Dan Komoditi Pada Hari Jumaat

Pasaran Matawang
US dolar terus mengukuh pada hari Jumaat berbanding matawang utama yang lain.
US dolar mula mengukuh sejak semalam selepas data perkerjaan ADP menunjukkan laporan yang memberangsangkan.
Pengukuhan US dolar menyebabkan beberapa matawang utama lainnya ditutup lemah, seperti EUR/USD, GBP/USD, AUD/USD ditutup lemah dan USD/JPY ditutup kukuh.
Selain itu permasalahn politik di Korea sudah mula menunjukkan perkara yang positif dan hal ini mendorong kepada pengukuhan US dolar.
Indeks US dolar yang mengukur kekuatan matawang greenback berbanding matawang lain didagangkan kukuh sebanyak 0.16% kepada 90.25 setakat jam 10.15 pagi.
 Matawang Euro menyusut berbanding US dolar pada hari ini berikutan kenyataan bank pusat Eropah.
Pada awal kenyataan ECB cenderung bersifat hawkish, namun Mario Draghi (Presiden ECB) dilihat lebih dovish sepanjang sidang medianya pada Khamis.
Apa yang menyebabkan kejatuhan kepada matawang Euro adalah komen Draghi terhadap inflasi yang masih terhalang untuk naik. Unjuran inflasi untuk tahun 2019 juga diturunkan kepada 1.4% dari 1.5% sebelum ini.
Pasaran Komoditi
Harga minyak mentah mengukuh pada hari Jumaat berikutan peningkatan saham Asia selepas pemimpin Korea Utara Kim Jong Un menyatakan kesediaan beliau untuk bertemu presiden US Donald Trump.
Harga emas menunjukkan kejatuhan sebanyak 0.23% kepada 1318.70 berikutan pengukuhan US dolar.


Tandakan Event-Event Penting di dalam Kalendar Bagi Sepanjang Minggu Ini! (27-31 Mac 2017)

US Dollar bergelut di paras terendah dan diteliti rapat oleh kebanyakan pelabur dan Kongres pada minggu lepas gara-gara risiko politik. Berikut adalah event penting yang bakal menjadi tumpuan pada minggu ini.
1.Data perniagaan iklim Jerman IFO – 27 Mac 2017 (Isnin, 4.00pm)
Indeks ini meningkat pada bulan Februari, sejajar dengan unjuran bank pusat terhadap pertumbuhan ekonomi. Keadaan ekonomi semasa meningkat kepada 118.4 daripada 116.9 dengan jangkaan peningkatan kepada 104 daripada 103.2. Ekonomi Jerman meningkat pada kadar terpantas dalam tempoh lima tahun sebelum ini dan dijangka meneruskan trend ini pada tahun 2017 walaupun terdapat ketidaktentuan di dalam blok. Justeru, keyakinan perniagaan Jerman dijangka akan terus meningkat pada 111.2 pada bulan Mac.
2.Keyakinan pengguna AS – 28 Mac 2017 (Selasa, 10.00pm)
Data ini meningkat sehingga 114.8 pada Februari iaitu bacaan yang tertinggi sejak Julai 2001, berbanding jangkaan 111. Secara keseluruhannya, pengguna menjangkakan bahawa ekonomi akan terus berkembang pada bulan akan datang dengan keyakinan pengguna diramal pada 113.9.

Ucapan Stephen Poloz – 28 Mac 2017 (Selasa, 10.10pm)

Gabenor Bank of Canada, Stephen Poloz akan berucap di Oshawa. Awal bulan ini, Poloz memberi amaran tentang ketidakpastian terhadap ekonomi Kanada baru-baru ini terutamanya yang berkaitan dengan hal ehwal perlindungan perdagangan dan cukai perdagangan.

Laporan stok minyak mentah Amerika Syarikat – 29 Mac (Rabu, 10.30pm)

Pada minggu berakhir 17 Mac lalu, harga minyak mentah merosot kepada angka yang paling rendah sejak November apabila data minyak mentah Amerika Syarikat mencecah rekod sebanyak 5 juta tong. Kenaikan berganda ini melepasi jangkaan kenaikan sebanyak 1.9 juta tong. Laporan ini dalam masa yang sama mengganggu perjanjian OPEc dan non-OPEC untuk mengurangkan bekalan sebanyak 1.8 juta tong sehari pada separuh pertama tahun 2017.

Data KDNK Amerika Syarikat – 30 Mac (Khamis, 8.30pm)

Ekonomi Amerika Syarikat berkembang pada 3.5 peratus pada suku ketiga tahun 2016, mencatat pertumbuhan yang terbaik dalam dua tahun. Namun bagi suku keempat ekonomi hanya meningkat pada 1.9 peratus menurut bacaan kedua. Pasaran kini menantikan bacaan ketiga dan keempat dengan jangkaan peningkatan kepada 2 peratus.

Data tuntutan pengangguran Amerika Syarikat – 30 Mac (Khamis, 8.30pm)

Bilangan pekerja yang memfailkan tuntutan untuk faedah pengangguran meningkat ke paras yang tertinggi dalam tempoh tujuh minggu iaitu 258,000 pada minggu berakhir 18 Mac. Pakar ekonomi juga menjangkakan peningkatan sebanyak 240,000 tuntutan. Purata tuntutan pengangguran meningkat kepada 240,000 daripada 239,000 pada minggu sebelumnya.
9 Sebab Forex Trading Pekerjaan Terbaik Di Dunia, Nombor Sembilan Paling Best!


Kadar Pengangguran UK Jatuh Ke Paras Terendah 41 Tahun, Pendapatan Naik 2.4%

Kadar pengangguran UK berkurangan kepada 4.6% pada Mac dari 4.7% yang direkodkan sebelum itu. Data kali ini juga kurang dari jangkaan pasaran 4.7% dan merupakan bacaan terendah sejak 1975.
Gunatenaga atau pekerjaan meningkat 122,000 pada suku pertama dan naik 381,000 sepanjang tahun di mana kadar penyertaan tenaga kerja (participation rate) mengukuh ke paras 74.8%.
Manakala tuntutan faedah pengangguran (Claimant count change) meningkat 19,400 pada April berbanding 33,500 tuntutan yang direkod sebelum itu.
Data pekerjaan secara keseluruhan akan mengekalkan keyakinan dalam ekonomi di masa hadapan dan juga fleksibiliti dalam pasaran buruh memberi impak positif kepada lonjakan jumlah pekerjaan di UK.
 Manakala pendapatan purata akan terus menjadi perhatian penting di mana ia akan memberi kesan penting kepada inflasi seterusnya jangkaan kadar faedah.
Indeks perubahan gaji meningkat 2.4% pada Mac dari 2.3% sebelum ini yang sejajar dengan jangkaan pasaran.
Dalam konteks ini, terdapat kejatuhan dalam pendapatan benar (real-income) buat kali pertama dalam jangka masa dua tahun. Kini harga pengguna telah meningkat ke paras tertinggi tiga tahun lepas di paras 2.7%. Ini akan menambah kebimbangan di mana kelemahan pendapatan akan memberi kesan negatif kepada perbelanjaan pengguna beberapa bulan lagi.
GBP (Great Britain Pound) naik sedikit selepas data dikeluarkan dengan Gbp/Usd naik sehingga tidak melebihi paras 1.2945.


Matawang GBP Jatuh Berikutan Kenaikan Pengangguran UK Sejak Hampir 2 Tahun Lalu

Matawang GBP melemah pada Rabu yang jelas dilihat berbanding matawang-matawang utama yang lain setakat pada pukul 9.45 malam berikutan kadar pengangguran yang meningkat buat pertama kali sejak hampir dua tahun lepas.
Data pekerjaan UK yang dikeluarkan pada pukul 5.30 petang Rabu menunjukkan pasaran pekerjaan yang bercampur-campur. Kadar pengangguran di United Kingdom meningkat dari paras terendah dengan kadar gaji (average earning index) naik sejajar dengan jangkaan pasaran.
Disebabkan kenaikan kadar pengangguran, potensi kenaikan kadar faedah Bank of England (BoE) kini menurun.
 Pejabat Statistik melaporkan kadar pengangguran meningkat kepada 4.4% daripada 4.3% sebelum ini. Data ‘Claimant Count‘ (tuntutan faedah pengangguran) jatuh sebanyak 7,200 pada Januari berbanding tambahan 6,200 sebelum ini.
Data yang lebih penting iaitu kadar gaji meningkat 2.5% sejajar dengan jangkaan pasaran yang mana tidak berubah daripada bacaan sebelum ini.
Menurut pakar daripada Universiti Liverpool, Professor Costa Milas berkata, “Kadar pengangguran mungkin akan difikirkan semula oleh ahli bank pusat. Mungkin mereka mahu melihat penurunan semula pengangguran beberapa bulan akan datang sebelum menaikkan kadar faedah pada Mei 2018.”


AUD/USD Terjun Lagi Ke Paras Terendah Terbaru Sejak April 2020!

Susulan risiko yang memuncak pada pembukaan dagangan awal minggu ini, mata wang dolar Australia (AUD) telah menyusut lebih rendah mencatatkan nilai terendah dalam tempoh 2 tahun berbanding US dolar.
Sentimen risk-off pasaran telah didorong oleh serangan letupan Crimea Bridge sehingga menyebabkan Rusia melancarkan serangan peluru berpandu ke bandar-bandar utama Ukraine dengan mensasarkan infrastruktur penting.
Selain itu juga, kebimbangan semakin meningkat di China sebagai ekonomi kedua terbesar di dunia ekoran laporan penutupan separa di beberapa daerah di Shanghai untuk membendung penularan coronavirus.
Dolar Australia telah mula memaparkan corak penurunan nilainya pada minggu lalu setelah kenaikan kadar faedah oleh bank pusat yang tidak mencapai jangkaan.
Reserve Bank of Australia (RBA) pada mesyuarat polisi terbaru telah meningkatkan kadar faedah sebanyak 25 mata asas daripada 2.35% kepada 2.60%, lebih rendah berbanding jangkaan untuk ditingkatkan sebanyak 50 mata asas kepada 2.85%.
Pasaran yang menilai pendekatan yang lebih ‘dovish’ oleh RBA yang memperlahankan kenaikan kadar telah membuatkan mata wang dolar Aussie didagangkan susut.
Pada carta pasangan mata wang AUD/USD, harga telah menunjukkan penurunan dari zon rintangan 0.65400 kembali semula ke zon support 0.63700 di penghujung minggu.
Menyambung dagangan di awal minggu ini pada Isnin semalam, harga yang memulakan dagangan pada zon 0.63700 tersebut telah mencatatkan penurunan harian sekitar 100 pips ke paras sekitar 0.62800.
 Penurunan diteruskan lagi pada sesi Asia hari ini (Selasa) ke paras sekitar 0.62500 untuk terus mencatatkan paras terendah sejak April 2020 yang lalu.
Pergerakan harga masih dinilai dalam trend bearish di mana harga kekal bergerak di bawah paras halangan Moving Average 50 (MA50) pada rangka masa 1 jam di carta AUD/USD.
Sekiranya harga membuat penurunan lebih rendah, paras sasaran selanjutnya dilihat sekitar 0.62000 untuk rekod terendah terbaru lagi.
Namun jika berlaku kenaikan semula harga, zon 0.63700 dilihat akan menjadi rintangan bagi harga yang perlu diuji sebelum memberi isyarat perubahan trend harga.
Kenaikan lebih tinggi yang berlaku berkemungkinan akan kembali mensasarkan semula pada zon rintangan minggu lalu sekitar 0.65400.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Kembali Naik Dalam Sesi Dagangan Eropah

Harga minyak kembali naik selepas mencatat kejatuhan dalam sesi dagangan Asia berikutan tekanan daripada peningkatan pengeluaran U.S dan kesangsian pasaran terhadap dukungan Rusia dalam mengurangkan bekalan minyak.
Minyak mentah WTI (West Texas Intermediate) bagi kontak penghantaran Disember naik sebanyak 0.54% kepada $55.44 setakat jam 04.55 petang. Harga semasa kini mengampiri paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London naik sebanyak 0.21% kepada $61.49 setong setakat jam 04.55 petang. Harga kini tersasar daripada harga tertinggi 2 setengah tahun lalu iaitu pada $64.65 setong.
 Kejatuhan harga minyak jatuh hampir 5 hari berturut-turut berikutan laporan Energy Information Administration (EIA) dan American Petroleum Institute (API) yang melaporkan inventori minyak mentah mencatat peningkatan.
Selain itu, turut mendorong kejatuhan harga minyak ialah kesangsian pasaran terhadap pendirian Rusia dalam rundingan bersama OPEC dan non-OPEC bagi memutuskan pelanjutan pemotongan pada 30 November. Pasaran mengkhuatirkan bahawa Rusia tidak akan bersetuju untuk melanjutkan perjanjian tersebut.
Menurut penganalisis ABN Bank, perjanjian potongan minyak antara OPEC dan non-OPEC menodorng kepada pengurangan pengeluaran dan memulihkan kembali harga minyak. Dijangka pada tahun 2018, harga minyak mungkin mencapai $75 setong.
Pada ketika ini isu yang menjadi halangan OPEC ialah peningkatan pengeluaran minyak mentah U.S yang mencapai 9.56 juta tong pada bulan ini.


Data PMI Zon Eropah Merosot, EUR/USD Pamer Penurunan Harga Pada Sesi Eropah

Dolar Euro menunjukkan penurunan pada sesi Eropah hari ini berbanding beberapa matawang utama yang lain berikutan terkesan oleh data ekonomi PMI zon Eropah yang mengecewakan.
Bermula bacaan PMI Perancis, sektor perkhidmatan stabil manakala sedikit penurunan bacaan bagi PMI pembuatan namun angka masih berada di atas paras 50.
Menyusul data PMI Jerman dengan bacaan PMI pembuatan menunjukkan penurunan bagi bulan Disember lebih rendah berbanding jangkaan. Bacaan data yang dikeluarkan ini menunjukkan aktiviti perkilangan di Jerman menguncup untuk bulan ke 12 berturut-turut.
Terus menjadi tumpuan apabila data PMI bagi zon Eropah dikeluarkan. Walaupun data PMI perkhidmatan menunjukkan bacaan yang baik, namun penurunan membimbangkan pada bacaan PMI pembuatan apabila mencatatkan 45.9 mata berbanding jangkaan peningkatan 47.3 dan lebih rendah berbanding bulan lalu pada 46.9 mata.
Ini memberi isyarat kemerosotan terhadap ekonomi zon Eropah dengan penguncupan dalam sektor pembuatan. Pengeluaran menyusut paling ketara sejak Oktober 2012 dan pekerjaan jatuh pada kadar terpantas lebih 7 tahun.
Dapat dilihat pergerakan harga pada carta pasangan matawang EUR/USD mula menunjukkan penurunan semula pada sesi Eropah, membantutkan kenaikan harga dengan dagangan US dolar yang gagal meneruskan pengukuhan.
Pada Jumaat lalu, harga menunjukkan penurunan selepas mencatat paras ketinggian mencapai 1.12000 yang merupakan paras tertinggi dicapai sejak Ogos lalu.
 Faktor penurunan adalah didorong oleh pengukuhan USD susulan sentimen positif perjanjian perdagangan di antara Amerika Syarikat dan China.
Namun keraguan yang timbul pada rundingan tersebut mendorong kenaikan harga pada awal sesi Asia hari ini menguji garisan halangan Moving Average 50 (MA50).
Gagal melepasi garisan MA50, harga kembali turun semula selepas data PMI zon Eropah mencatatkan bacaan yang lemah keseluruhannya.
Penurunan harga dijangka akan menguji paras penting pada 1.11000 yang merupakan zon RBS (resistance become support) pada carta harga EUR/USD.
Penurunan lebih rendah dari paras tersebut menguatkan lagi jangkaan kecederungan harga untuk terus turun lebih rendah menuju 1.10400 atau lebih rendah lagi pada zon support di bawah paras 1.10000.
Namun jika harga kembali meneruskan kenaikan, paras resistance pada ketinggian 1.12000 yang dicapai minggu lalu akan kembali diuji sebelum harga mencatatkan paras ketinggian terbaru untuk tempoh 4 bulan.
Lihat gambar carta pasangan matawang EUR/USD di bawah untuk rujukan analisis teknikal anda.


6 Berita Data Ekonomi Penting Tumpuan Pasaran Minggu Ini (27 Jun – 1 Julai 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Pesanan Barangan Tahan Lama AS (Isnin 8.30 Malam): Pelabur bakal berwaspada terhadap terbitan data ekonomi Amerika Syarikat di awal minggu ini dengan tekanan inflasi yang menjangkakan bacaan angka yang lemah boleh menjadi pemacu arah pergerakan harga menuju sehingga ke penghujung minggu buat US dolar.
Data Keyakinan Pengguna AS (Selasa 10.00 Malam): Data tinjauan isi rumah di Amerika Syarikat ini mengukur tahap kewangan pengguna bagi penilaian situasi aktiviti ekonomi semasa yang turut akan mempengaruhi pergerakan mata wang US dolar.
 Data Keluaran Dalam Negara Kasar AS (Rabu 8.30 Malam): Bacaan akhir bagi pertumbuhan ekonomi AS untuk suku pertama kekal diramalkan tidak banyak perubahan selepas menguncup ke paras -1.5% pada bacaan sebelum ini.
Data Keluaran Dalam Negara Kasar UK (Khamis 2.00 Petang): Selepas keputusan mesyuarat polisi bank pusat serta data inflasi menjadi tumpuan pada minggu-minggu sebelum ini, pelabur akan memberi tumpuan pula pada data pertumbuhan ekonomi UK menerusi bacaan akhir KDNK untuk suku pertama yang baka diterbitkan minggu ini.
Indeks Perbelanjaan Peribadi Pengguna AS (Khamis 8.30 Malam): Turut memberi petunjuk bagi inflasi di AS, perbelanjaan peribadi pengguna bakal diberi perhatian juga oleh bank pusat dalam penetapan dasar monetari mereka. Peningkatan pada angka bacaan boleh turut mendorong pengukuhan US dolar.
Data PMI Pembuatan AS Tinjauan ISM (Jumaat 10.00 Malam): Peningkatan pada bacaan bulan sebelumnya menunjukkan aktiviti pembuatan di AS adalah baik setelah angka yang diterbitkan mengatasi jangkaan, namun adakah bacaan terbaru mampu mengekalkan momentum positif tersebut?


Inflasi Sri Lanka Capai 70.02%!

‘Rasanya Malaysia perlu bersyukur kadar inflasi tidak setinggi itu.’
Kadar inflasi tahunan Sri Lanka bagi bulan Ogos mencanak setinggi 70.02% tatkala negara malang tersebut diapit krisis kewangan serta kekacauan politik.
Berlatarbelakangkan situasi bankrap yang memaksa negara di Asia Selatan tersebut meminta bantuan kewangan luar, lonjakan pada harga makanan setinggi 84.6% berbanding setahun sebelum terus menjadi penyumbang utama inflasi.
Perkara ini secara tidak langsung juga menandakan pertumbuhan ekonomi Sri Lanka telah menguncup 8.4% dalam 3 bulan, tempoh sejak ia diisytiharkan bankrap.
 Umumnya sejak penyebaran Covid-19 yang menyekat aktiviti pelancongan, sumber pendapatan Sri Lanka, berlaku lonjakan pada barangan import seperti bahan api  sehingga mencetus prostes rakyat.
Diapit juga dengan kekacauan politik yang melibatkan Presiden Gotabaya Rajapaksa melarikan diri sehingga menyebabkan kekosongan kuasa pemerintah, maka tidak hairan kadar inflasi mencapai angka 70.02%.
Dalam pada itu, Tabung Kewangan Antarabangsa (IMF) terus memberi perhatian kepada Sri Lanka apabila mereka telah menyalurkan dana bantuan sebanyak $2.9 bilion pada bulan lepas.
Selain itu, kerajaan India juga dikatakan sedang membincangan rancangan untuk membantu Sri Lanka menstrukturkan semula hutang jangka panjang mereka.


Adakah Data Dari China Punca Emas Menyembah Bumi Dalam Sesi Asia?

Harga emas menyembah bumi dalam sesi Asia sementara copper melonjak berikutan data positif dari China. Pengukuhan data dari China ini telah memberi gambaran tentang pengukuhan ekonomi kedua terbesar dunia itu sementara menunggu keputusan mesyuarat dasar dari Fed bermula hari ini.
Di Comex, emas bagi penghantaran bulan Februari merosot sebanyak 0.06 peratus. Dalam masa yang sama, silver futures dan copper futures masing-masing meningkat sebanyak 0.02 peratus dan 0.46 peratus.
China melaporkan data yang lebih baik bagi jualan runcit, pengeluaran perindustrian, dan pelaburan asse tetap bagi bulan November.
 Semalam harga emas meningkat lebih tinggi berikutan kebanyakan pelabur berhati-hati berikutan potensi kenaikan kadar yang bakal diumumkan oleh Fed dalam mesyuarat semakan dasar yang bermula 13 hingga 14 Disember ini.
Kadar faedah yang lebih tinggi akan memberi tekanan buat emas. Justeru sebarang perincian terhadap kenaikan kadar akan memberi impak kepada logam tersebut.
Trump Akan Umumkan Setiusaha AS Yang Baru Hari Ini!


US Dolar Menyusut, Harga Emas Naik- Harga Minyak Mengalami Kejatuhan – Sesi Eropah

Forex
US dolar mencatat penyusutan berbanding matawang utama dalam sesi dagangan Eropah.
Indeks US dolar yang mengukur kekuatan matawang greenback berbanding enam menyusut sebanyak 0.13% kepada 92.72 dalam sesi dagangan Eropah pada hari Rabu setakat jam 04.45 p.m.
AUD mencatat bacaan yang pengukuhan sebanyak 0.40% kepada 0.7759 berbanding US dolar. USD/JPY menunjukkan bacaan pada 113.20, menyusut sebanyak 0.03%. NZD mengukuh sebanyak 0.27% kepada 0.7058 setakat jam 04.45 p.m.
Penyusutan US dolar mendorong pengukuhan matawang lain.
Minyak
Harga minyak terus mencatat kejatuhan pada hari Rabu dalam sesi dagangan Eropah.
 Minyak mentah WTI (West Texas Intermediate) bagi kontak penghantaran Disember jatuh sebanyak 0.33% kepada $59.77 setakat jam 04.45 p.m.
Minyak Brent pula yang didagang ICE Future Exchange di London jatuh sebanyak 0.47% kepada $66.15 setong setakat jam 04.45 p.m.
Peningkatan harga minyak terbatas walaupun didorong oleh kerosakan saluran minyak utama Libya akibat berlakunya letupan. Kerosakan saluran minyak tersebut menyebabkan pengeluaran minyak jatuh sebanyak 90,000 ribu tong setiap hari.
Peningkatan harga terbatas disebabkan sentimen positif berkenaan saluran minyak Forties Laut Utara yang semakin pulih dan dijangka akan dibuka kembali pada awal tahun.
Emas
Harga emas meningkat pada awal sesi dagangan Eropah pada hari Rabu berikutan kelemahan matawang US dolar.
Emas dalam niaga-hadapan (futures) di Comex mencatat peningkatan sebanyak 0.15% pada hari Rabu kepada $1,289.40 setakat jam 04.45 p.m.


Penapisan Minyak US Beransur Pulih, Pasaran Minyak Mentah Bercampur Pada Sesi Asia

Harga minyak mentah bercampur pada hari Selasa berikutan cuti umum di Amerika semalam serta pembukaan semula kilang penapisan minyak di sana yang tutup akibat ribut Harvey sekaligus akan meningkatkan kembali permintaan terhadap minyak mentah.
Kontrak minyak West Texas Intermediate (WTI) bagi bulan Oktober meningkat 0.21% kepada $47.41 setong setakat jam 10.10 pagi. Sementara itu, harga minyak brent di ICE Futures Exchange London susut 0.36% kepada $52.15 setong.
Semalam, pasaran minyak US meningkat berikutan aktiviti penapisan minyak di kawasan-kawasan teluk mula beroperasi semula walaupun para pelabur masih lagi membuat perhitungan terhadap kerosakan jangka masa panjang ribut Harvey kepada industri petroleum di US.
 Dua salur paip utama telah mula beroperasi pada hari Isnin, selepas sebahagian kawasan perkilangan minyak di Texas terpaksa ditutup berikutan ribut Harvey sekaligus membantu mengurangkan kebimbangan terhadap kenaikan harga runcit serta pengedaran domestik gasolin dan bahan sulingan lain.
Pengeluaran minyak terjejas dan jatuh mendadak pada 26 Ogos sebanyak 25% atau 428,568 tong sehari. Walaupun para pekerja telah kembali dan mulakan pekerjaan mereka seperti sedia kala, masih ramai penganalisis pasaran menjangkaan industri petroleum US memerlukan beberapa bulan yang panjang untuk kembali pulih sepenuhnya daripada kerosakan akibat ribut Harvey minggu yang lalu.
Terdapat sebanyak 5.5% pengeluaran minyak di Teluk Mexico US atau 96,000 tong sehari masih kekal tutup pada hari Ahad selepas Harvey menimpa Texas seminggu yang lalu.


AUD/USD Masih Kekalkan Corak Bullish Minggu Lalu

Sentimen pasaran sudah mula memulih daripada suasana berisiko sebelum ini?
Pelabur kini menyaksikan penyusutan bagi mata wang US dolar sementara mata wang berpulangan tinggi seperti dolar Australia dan dolar New Zealand pamer peningkatan yang cemerlang.
Ini menjadi petunjuk buat pelabur untuk pemulihan pada sentimen pasaran semasa yang dilihat didorong oleh faktor kelonggaran sekatan pergerakan di China susulan penularan coronavirus terbaru tempoh hari, bakal menyokong semula pertumbuhan ekonomi global.
Menarik untuk meneliti pergerakan harga pada carta pasangan mata wang AUD/USD yang memberi reaksi pada perubahan sentimen semasa dalam pasaran.
Situasi penyusutan US dolar yang telah bermula sejak minggu lalu mendorong kenaikan harga bertahan di atas paras 0.7000 sehingga ke penghujung minggu dengan paras ketinggian mingguan yang dicapai adalah sekitar 0.70700.
Menyambung dagangan pada pembukaan awal minggu ini menyaksikan kenaikan harga diteruskan pada sesi Asia mengatasi paras ketinggian minggu lalu tersebut dan mencapai ke zon tumpuan 0.71000 memasuki dagangan sesi Eropah.
Harga kekal memberi isyarat untuk pergerakan bullish dengan pergerakan harga di atas paras sokongan Moving Average 50 (MA50) pada rangka masa 1 jam di carta AUD/USD.
 Kenaikan lebih tinggi jika berjaya diteruskan harga selanjutnya bakal mensasarkan kepada beberapa paras tumpuan sebelum ini seperti pada 0.71800 dan ketinggian 0.72600.
Namun, pelabur tetap berwaspada sekiranya mendapat isyarat untuk perubahan arah harga semula menyangkal jangkaan untuk meneruskan corak kenaikan.
Penurunan semula harga dilihat akan menguji paras 0.70400 sebelum ke paras 0.7000, antara paras yang menjadi tumpuan pada dagangan minggu lalu.
Penurunan lanjutnya harga seterusnya dilihat akan menuju pula ke paras 0.69000 sebelum menguji zon support utama pada 0.68300.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Gagal Teruskan Lonjakan Selepas Data Inflasi AS Menekan US Dolar

Pergerakan menarik harga disaksikan pelabur pada sesi New York Selasa semalam khususnya bagi mata wang US dolar yang menjadi tumpuan.
Data indeks harga pengguna Amerika Syarikat (AS) untuk bulan Ogos mencatatkan bacaan 0.3% lebih rendah berbanding jangkaan penurunan 0.4% daripada bacaan sebelum ini pada 0.5%. Bacaan teras juga susut kepada 0.1% lebih rendah berbanding jangkaan untuk kekal pada 0.3%.
Kejatuhan kadar inflasi AS itu dilihat memudarkan jangkaan untuk Federal Reserve (Fed) melakukan pengetatan dasar dalam tempoh terdekat sekaligus memberi reaksi negatif pelabur terhadap dagangan US dolar.
Namun, penyusutan US dolar hanya sementara berikutan laporan terbaru beberapa pegawai Fed mencadangkan untuk bank pusat mengurangkan pembelian aset pada penghujung tahun.

Sementara menantikan mesyuarat FOMC pada minggu hadapan, mari lihat apa telah terjadi pada carta harga pasangan mata wang EUR/USD setakat dagangan semalam.
Harga dilihat telah ketara melonjak pada awal sesi New York selepas menyentuh paras sokongan 1.18000 mencatatkan kenaikan sekitar 45 pips ke paras ketinggian 1.18450.
Namun harga dilihat mempamerkan penurunan semula sehingga ke penghujung sesi, kembali semula ke paras sokongan 1.18000 sebelum harga mendatar di paras tersebut bersambung di awal sesi Asia pagi ini (Rabu).
 Jika paras 1.18000 masih berjaya menyokong kenaikan semula harga menuju penghujung minggu, pelabur mengharapan paras ketinggian pada lonjakan di sesi New York semalam berjaya harga atasi untuk ke paras lebih tinggi.
Dengan jangkaan US akan terus lemah, harga akan meneruskan kenaikan menguji zon rintangan 1.19000.
Sebaliknya jika desakan pegawai Fed untuk mengetatkan dasar lebih mempengaruhi pasaran, US dolar berkemungkinan akan pamerkan pengukuhan menjelang mesyuarat minggu hadapan.
Penurunan harga di bawah paras 1.18000 akan memberi isyarat awal untuk trend bearish sebelum harga menguji paras support awal minggu sekitar 1.17700.
Penurunan yang lebih rendah diteruskan dilihat akan menuju zon support pada 1.17000 untuk harga catatkan paras terendah terbaru 3 minggu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Nampaknya Harga Minyak Dalam Sesi Asia Pun Sama Naik Dengan Harga Minyak Petrol di Malaysia

Harga minyak mentah naik lebih tinggi dalam sesi dagangan Asia selepas OPEC bersetuju untuk merangka strategi jangka panjang bagi mengawal pasaran minyak mentah dengan menstabilkan pengeluaran.
Pun begitu, keuntungan kekal terhad kerana anggota OPEC dikatakan masih mengeluarkan jumlah pengeluaran yang tinggi.
Sementara itu, WTI mentah didagang meningkat sebanyak 9 sen daripada sesi sebelumnya.
 Minyak brent pula dilaporkan meningkat sebanyak 3 sen dalam sesi dagangan ini.
OPEC pada Isnin telah meluluskan strategi jangka panjang dan mencapai kata sepakat dalam menguruskan jumlah pengeluaran. Pun begitu, keupayaan OPEC untuk mengawal harga sebelum ini masih menjadi tanda tanya dalam pasaran minyak mentah.
Harga minyak kembali meningkat sebanyak 13% semenjak OPEC mengumumkan untuk memotong pengeluaran. Namun, keputusan muktamad hanya akan diketahui pada penghujung bulan ini.

Bank Pusat Jepun Mengumumkan Pengekalan Kadar!


Logam Sensitif Ini Terkesan Dengan Pengukuhan Matawang Gergasi

Harga emas meningkat lebih rendah dalam sesi Asia pada Khamis berikutan prospek permintaan bagi dua pengimport emas terbesar di dunia dari China dan India gara-gara pembaharuan cukai di New Delhi dan kelemahan matawang Yuan di China.
Emas bagi penghantaran April di Comex New York Merchantile Exchange menyusut sebanyak 0.14 peratus kepada $1,251.90 satu troy ounce, manakala copper kali terakhir disebut pada $2,676 sepound.
Semalam, harga emas diniagakan pada paras sederhana disebabkan pengukuhan US Dollar yang terus memulih daripada paras terendah dalam tempoh sebulan.
 Hal ini disebabkan pengumuman data jualan rumah di AS yang dicatat positif, sekali gus menolak US Dollar ke paras tertinggi dalam sesi sebelum ini.
Sementara itu, Theresa May semalam telah memulakan langkah formal dengan mencetuskan Article 50 yang dijangka akan mengambil masa selama dua tahun. Rundingan ini juga tidak boleh dihentikan keculai dengan persetujuan sebulat suara daripada semua negara anggota.
Jangan Terlalu Teruja Dengan Kenaikan Minyak Mentah Sesi Ini!


Inflasi Teras PCE Melonjak Di Bawah Ramalan, Adakah Kenaikan Inflasi Telah Mula Mereda?

Pengukur utama harga pengguna AS mencatatkan kenaikan kedua terkecil tahun ini sementara perbelanjaan meningkat. Hal ini membawa indikasi bahawa kenaikan kadar faedah Rizab Persekutuan berjaya menyejukkan inflasi tanpa mencetuskan kemelesetan.
Indeks harga perbelanjaan penggunaan peribadi tidak termasuk makanan dan tenaga, yang ditegaskan oleh Pengerusi Fed Jerome Powell minggu ini adalah ukuran yang lebih tepat untuk membaca halatuju inflasi, meningkat di bawah ramalan 0.2% pada bulan Oktober daripada sebulan sebelumnya.
Dari tahun sebelumnya, tolok itu naik 5%, satu langkah ke bawah daripada kenaikan 5.2% yang disemak semula pada bulan September.
Indeks harga PCE keseluruhan meningkat 0.3% untuk bulan ketiga dan meningkat 6% berbanding tahun lalu, masih jauh di atas matlamat 2% bank pusat.
Perbelanjaan peribadi, diselaraskan untuk perubahan dalam harga, meningkat 0.5% pada bulan Oktober, peningkatan daripada pendahuluan 0.3% yang dilihat pada bulan sebelumnya dan sebahagian besarnya mencerminkan lonjakan dalam perbelanjaan untuk barangan.
 Sama seperti data indeks harga pengguna bulan lepas, laporan itu menunjukkan bahawa walaupun inflasi mula mereda, ia masih terlalu tinggi. Walaubagaimanapun, penurunan harga pasti dialu-alukan, Powell menekankan pada hari Rabu bahawa AS jauh daripada kestabilan harga dan mereka memerlukan “lebih banyak bukti” untuk memberikan keselesaan bahawa inflasi sebenarnya menurun.
Para penggubal dasar dijangka akan terus menaikkan kadar faedah ke tahun depan, walaupun pada kadar yang lebih perlahan, dan kekal terhad untuk beberapa waktu.
Pasaran niaga hadapan saham melanjutkan keuntungan dan hasil pada nota Perbendaharaan 10 tahun kekal lebih rendah.
Didorong oleh pasaran buruh yang berdaya tahan dan kenaikan gaji yang mampan, peningkatan dalam perbelanjaan isi rumah mencadangkan permulaan yang kukuh kepada keluaran dalam negara kasar suku keempat.
Pengeluaran larasan inflasi untuk barangan meningkat 1.1% pada bulan Oktober, didorong oleh pembelian kenderaan bermotor. Perbelanjaan untuk perkhidmatan meningkat 0.2%, dirangsang oleh perbelanjaan untuk penginapan dan perkhidmatan makanan.
Walau bagaimanapun, tidak jelas sama ada pengguna akan dapat mengekalkan momentum itu pada 2023 atau tidak. Dengan inflasi yang masih melebihi kenaikan gaji, banyak isi rumah bergantung kepada simpanan, cek rangsangan daripada beberapa kerajaan negeri, dan kad kredit untuk terus berbelanja. Dan terdapat kebimbangan yang semakin meningkat bahawa dasar monetari yang mengehadkan akan menyebabkan ekonomi AS ke dalam kemelesetan.


Adakah Theresa May Bakal Melepaskan Jawatan Beliau Sebagai Perdana Menteri?

Matawang Yen kembali mengukuh berbanding dolar Amerika Syarikat pada Khamis berikutan kebimbangan terhadap ketegangan perang dagang di antara Amerika Syarikat dan China yang semakin meningkat.
Selain itu, kenaikan pada matawang safe-haven itu juga didorong oleh faktor kebimbangan rundingan Brexit dan isu-isu lain yang menyumbang kepada risiko dalam pasaran. Sentimen pasaran risk-off sebegini akan memberikan manfaat pada dagangan Yen untuk mengukuh dan menjadi tarikan para pelabur.
Selepas pentadbiran Trump menyenarai hitamkan syarikat teknologi gergasi Huawei dari China, kebimbangan pasaran terus meningkat apabila laporan terbaru berkenaan Amerika Syarikat bakal mengenakan sekatan pula ke atas syarikat Hikvison, juga syarikat teknologi dari China.
Sementara itu, matawang yang menjadi tumpuan pada dagangan semalam adalah Pound Sterling yang terus menyaksikan kemerosotan pada nilai dagangannya. Sterling mencatatkan penurunan terbesar mingguan pada minggu ini dan turut merekodkan penurunan terendah berbanding USD sejak dagangan Januari lalu.
 Desas desus mengatakan bahawa menteri-menteri kabinet sedang merancang untuk mendesak Perdana Menteri Theresa May melepaskan jawatan beliau selepas gagal meyakinkan parlimen untuk menyokong pelan Brexit versi pindaan terbaru beliau dan berkemungkinan membuka peluang untuk referendum terbaru dalam perjanjian terakhir.
Kegagalan demi kegagalan Theresa May terus menurunkan keyakinan pelabur terhadap dagangan GBP beberapa minggu kebelakangan ini. Situasi yang berterusan ini turut menyumbang kepada risiko dalam pasaran kewangan.
Matawang komoditi dolar Australia turut menunjukkan dagangan yang menurun terkesan oleh sentimen perang dagang yang merisikokan Aussie. Begitu juga dagangan pada dolar New Zealand yang mencatatkan penurunan berbanding USD ke paras terendah sejak Oktober tahun lalu.
Dolar Kanada pada dagangan Rabu berjaya mencapai paras tertinggi bulanan semalam selepas Presiden Donald Trump memberitahu kongres untuk mengutamakan rundingan dagang bersama Kanada dan Mexico.
Selain itu juga, data domestik menunjukkan peningkatan pada kadar jualan runcit pada bulan Mac berbanding Februari berikutan kenaikan jualan di stesen-stesen petrol, menurut Jabatan Statistik Kanada.


Analisis Teknikal GBP/JPY – Timeframe H1 – 17/1/2019

Dagangan Sterling pada Rabu dilihat lebih mengukuh berbanding Yen di mana pergerakan harga pada chart pasangan matawang GBP/JPY telah membuat kenaikan sehingga kembali ke paras ketinggian harga sebelum harga membuat terjunan menjelang pengumuman keputusan undian Brexit. Harga telah membuat kenaikan dari paras Magic Pivot semalam dan berjaya melepasi paras ketinggian pada 140.500 namun tidak berjaya menyentuh paras resistance MagicR1 pada indicator Moshed Magic Line. Laporan kemenangan PM May dalam undian-keyakinan (no-confidence vote) telah menambahkan lagi faktor untuk Sterling mengukuh dalam dagangan jangka masa terdekat ini walaupun keputusan undian akhir Parlimen sebelum ini tidak memihak kepada beliau.
Pada sesi pasaran Asia hari ini, harga mula bergerak perlahan dan sedikit menurun ke paras Magic Pivot 140.039 hari ini sehingga menjelang pembukaan sesi pasaran Eropah. Jika harga kembali meneruskan kenaikan harga, paras resistance pada 141.095 (MagicR1) dilihat paras awal yang akan dituju harga. Seterusnya, harga akan menuju pula ke paras tumpuan harga sekitar 141.754 (MagicR2) jika Sterling masih berjaya mengekalkan pengukuhannya berbanding Yen. Dan sekiranya momentum kenaikan tersebut berterusan, harga berpotensi mencapai paras ketinggian baru pada chart GBP/JPY sehingga ke paras sekitar 142.810 (MagicR3).
Sebaliknya jika Sterling mula menunjukkan kejatuhan pada nilai dagangannya, Yen bakal mengambil kesempatan untuk menekan semula harga dan harga berkemungkinan akan turun lebih rendah dari paras Magic Pivot 140.039 sebelum menuju ke paras support pada 139.380 (MagicS1). Seterusnya, harga dijangka akan turun lebih rendah lagi ke paras sekitar 138.324 (MagicS2) sebelum pasaran akan menyaksikan harga sekali lagi kembali menguji paras support sekitar 137.665 (MagicS3) yang masih gagal ditembusi harga sepanjang diuji pada dagangan Januari ini.
 Terus pantau perkembangan pada isu Brexit yang masih berterusan walaupun undian Parlimen telah terjawab. Tindakan susulan PM May akan terus memberi kesan terhadap nilai dagangan Sterling dalam pasaran semasa. Terus jadikan indicator Moshed Magic Line sebagai indicator tambahan tetap pada chart GBP/JPY untuk memudahkan analisis teknikal harian anda dan mendapatkan hasil analisis yang lebih berkualiti.

Paras support: 139.380, 138.324, 137.665.
Paras resistance: 141.095, 141.754, 142.810.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Terus Menderita, Yen Gagah Bak Juara

Penderitaan US dolar sedikit berkurangan pada sesi Asia selepas dibenam lebih rendah oleh mata wang yen kuat pada Selasa susulan pengumuman mengejut Bank of Japan (BOJ).
Walaupun kadar faedah kekal pada -0.10% dan sasaran hasil bon kerajaan Jepun 10 tahun tidak berubah pada 0%, tetapi bank pusat itu memberi kelonggaran untuk hasil bon turun naik antara -0.5% dan 0.5%, berbanding -0.25 dan 0.25% sebelum ini.
Ekoran itu, pelabur mentafsirkannya sebagai langkah pertama untuk BOJ beralih kepada dasar yang hawkish tidak lama lagi.
Sungguhpun begitu, Gabenor Haruhiko Kuroda menekankan perubahan itu bukan kenaikan kadar faedah tetapi untuk meningkatkan fungsi pasaran bon.
Meneliti pergerakan pasaran pada sesi Asia, yen didagangkan sekitar paras ketinggian 4 bulan berbanding USD walaupun keuntungan yang diraih dalam tiga sesi terdahulu sedikit berkurangan.
 Sementara itu, mata wang euro sedikit berubah pada sekitar harga 1.0600 berbanding greenback, manakala pound pula berlegar pada 1.2150 pada sesi Asia.
Dolar Aussie dan New Zealand didagangkan mendatar dengan menyaksikan masing-masing didagangkan sekitar harga 0.6680 dan 0.6300 berbanding USD.
Selain itu, dolar loonie turut memaparkan pergerakan yang sama menjelang terbitan data inflasi Kanada untuk bulan Disember pada sesi New York akan datang.
Umumnya, pergerakan mata wang mendatar berikutan ketiadaan data-data atau acara utama yang dapat mempengaruhi pergerakan pasaran selain keputusan BOJ.
Pelabur juga mengurangkan aktiviti dagangan menjelang musim percutian pada minggu hadapan sempena Krismas dan tahun baru.


Sentimen Pasaran Dorong Peningkatan Terhadap US Dolar!

US dollar didagangkan kukuh berbanding matawang lain pada hari Selasa berikutan peningkatan dalam harga pengeluar yang dilaporkan oleh Jabatan Buruh pada hari ini.
Jabatan buruh melaporkan bahawa harga pengeluar Amerika telah mencatat peningkatan tertinggi lebih daripada setahun pada bulan Januari berikutan didorong oleh peningkatan dalam kos sektor perkhidmatan seperti kesihatan dan perhotelan.
Indeks harga pengeluar meningkat sebanyak 0.5% pada bulan Januari, bacaan ini merupakan peningkatan terbesar sejak Oktober 2018 selepas 0.2% pada bulan Disember.
 Walaubagaimanapun disisi lain, pembinaan rumah A.S jatuh kurang daripada jangkaan pada Januari namun permin pembinaan rumah meningkat ke paras tertinggi 13 tahun lalu.
Pada bulan lepas, bank pusat telah mengambil keputusan untuk mengekalkan kadar faedah selepas 3 kali menurunkan kadar faedah pada tahun 2019. The Fed dijangka akan mengekalkan kadar faedah sehingga akhir tahun ini.
Indeks US dolar greenback berbanding enam matawang utama didagangkan kukuh pada paras 99.502 setakat jam 11.00 p.m.
Disisi lain, matawang pound mencatat pengukuhan berbanding US dolar pada awalnya sebelum menyusut kepada paras $1.956 dengan penyusutan sebanyak 0.32%. Pengukuhan awal didorong oleh jangkaan pasaran bahawa bank pusat UK akan menghentikan hasrat untuk pengurangan kadar faedah bagi meneliti prospek masa hadapan.


Analisis Teknikal AUD/USD – Timeframe H1 – 26/1/2018

Harga AUD/USD masih berada dalam keadaan mood bullish jika diperhatikan secara teknikal walaubagaimanapun kini ia berada di sekitar zone kritikal iaitu pada paras harga resistance mingguan. Sekiranya ia tidak breakout Key Resistance ini lagi, ia berpotensi untuk kembali bearish.
 Ia perlu breakout Key Resistance untuk meneruskan lagi kenaikan. Jika breakout, kemungkinan ia akan mencapai ke resistance level seterusnya iaitu 0.8150. Tetapi jika gagal untuk breakout, ia berpotensi membentuk pattern double top untuk mulai bearish.
Oleh itu, Key Resistance ini memainkan peranan yang penting untuk diperhatikan ketika ini dan selagi ia tidak breakout, AUD/USD masih berpotensi untuk bearish.


Analisis GOLD – Harga Emas Meningkat Lagi Capai Sasaran $1,850

Dagangan komoditi kian rancak sejak minggu lalu dengan pelabur emas semakin gembira melihat peningkatan positif nilai logam kuning tersebut ke paras harga yang baru.
Pada carta harga XAU/USD yang mengukur nilai emas berbanding US dolar, harga terus melonjak selepas melepasi rintangan terdahulu pada 1800.00.
Setelah minggu lalu, harga emas telah mencapai paras ketinggian 1845.00 dan menguji paras tersebut beberapa kali, harga meneruskan kenaikan lebih tinggi pada dagangan yang bersambung di awal minggu ini.
Paras sasaran 1850.00 yang dijangka oleh penganalisis sebelum ini telah dicapai pada peningkatan harga emas di sesi Asia pagi ini.
Peningkatan tersebut turut didorong oleh faktor penyusutan US dolar pada penghujung minggu lalu selepas data jualan runcit Amerika Syarikat (AS) diterbitkan dengan bacaan yang mengecewakan.
Situasi tersebut telah mengubah pengukuhan awal US dolar susulan data inflasi AS yang meningkat ke paras tertinggi 13 tahun.
 Memasuki sesi pasaran Eropah, pergerakan harga mula perlahan selepas mencapai paras ketinggian terbaru sekitar 1855.00.
Jangkaan kenaikan lebih tinggi harga emas bakal ke paras 1875.00 untuk mencatatkan paras tertinggi terbaru sejak awal Februari.
Jika harga emas susut semula, paras sokongan harga dilihat berada di paras 1820.00 sebelum kembali ke zon RBS (resistance become support) 1800.00 semula.
Pantau sentimen semasa pasaran minggu ini dan data-data ekonomi AS yang akan mempengaruhi mata wang US dolar sekaligus memacu pergerakan harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Permintaan Diramal Meroket, OPEC+ Disaran Tingkatkan Pengeluaran

Harga minyak diniagakan lebih tinggi pada Isnin, melanjutkan kenaikan untuk minggu ketiga berturut-turut yang disokong oleh prospek permintaan bahan bakar yang lebih baik.
Niaga hadapan minyak mentah Brent menguat di sekitar paras tertinggi sejak Mei 2019, pada $73.16 setong, manakala dagangan WTI Amerika Syarikat diniagakan mengukuh di tahap tertinggi sejak Oktober 2018 pada $71.31 setong.
Prospek permintaan terhadap bahan bakar global semakin meningkat ketika beberapa ekonomi utama telah menunjukkan pemulihan yang lebih kuat, di mana pengangkutan penerbangan beroperasi semula setelah lebih banyak sekatan dihapuskan.
 Dalam laporan minyak bulanan terbaru, Agensi Tenaga Antarabangsa (IEA) telah meminta OPEC+ untuk meningkatkan pengeluaran bagi menangani isu permintaan yang lebih tinggi pada tahun 2022.
Berdasarkan jangkaan pertumbuhan ekonomi global semasa, agensi itu mendakwa bahawa permintaan bahan bakar akan mencapai tahap pra-Covid pada tahun depan.
OPEC+ telah menahan pengeluaran untuk menyokong harga minyak setelah berlaku pemulihan dalam pasaran susulan kejatuhan drastik permintaan pada tahun 2020 akibat Covid-19.


Terbeliak Trader Tengok GBP/USD Terjun Sampai 200 Pips!

Carta harga pasangan mata wang GBP/USD menyaksikan terjunan harian hampir 200 pips pada Rabu semalam ketika US dolar didagangkan kukuh dan Pound pula merosot setelah data-data penting diterbitkan.
Menjadi tumpuan di sesi Eropah semalam, bacaan inflasi tahunan UK yang diterbitkan pamerkan penurunan lebih rendah berbanding jangkaan iaitu kepada 10.1% berbanding 10.3%, daripada bacaan sebelumnya 10.5%.
Penurunan inflasi boleh menyokong petunjuk sebelum ini yang menjangkakan bank pusat England (BOE) akan menghentikan langkah pengetatan dasar monetari.
Namun, perlu diingatkan, kadar inflasi tersebut walaupun menurun, masih berada di paras yang terlalu tinggi.
Pound susut di sesi Eropah sehingga bersambung ke sesi New York sementara US dolar pula kukuh disokong terbitan data jualan runcit Amerika Syarikat (AS) yang memberangsangkan.

Harga dilihat telah terjun melepasi paras 1.21000 dan menuju zon jangkaan 1.20000 sebelum sedikit melantun dari zon tersebut.
 Menyambung dagangan di sesi Asia pagi ini (Khamis), harga perlahan di sekitar 1.20400 dan dilihat masih berada di bawah paras halangan Moving Average 50 (MA50) pada rangka masa 1 jam yang menunjukkan isyarat bearish.
Dengan terjunan yang dipaparkan semalam, harga berkemungkinan akan meneruskan lagi penurunan di bawah zon 1.20000.
Antara paras tumpuan pada penurunan lanjut dilihat pada 1.19400 atau 1.18800 untuk harga catatkan paras terendah terbaru.
Namun, jika berlaku lonjakan semula harga menuju penghujung minggu, rintangan awal pada 1.21000 dilihat akan diuji terlebih dahulu.
Seterusnya, harga yang berjaya meneruskan kenaikan bakal menuju pula ke zon rintangan 1.22000 sebelum mencabar ketinggian dicapai pada Selasa lalu sekitar 1.22700.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang Forex Setakat Petang Ini

Indeks US dolar yang yang mengukur kekuatan matawang greenback berbanding enam matawang utama yang lain susut 0.16% kepada 93.71 pada awal pembukaan sesi Eropah setakat pukul 6.23 pm.
Pasangan matawang EURUSD meningkat 0.30% kepada 1.1710, tidak jauh daripada paras tertinggi 2 tahun setengah yang lalu pada Khamis.
Kekuatan US dolar masih terkesan dengan ulasan-ulasan bank pusat berkenaan hala tuju ekonomi mereka dalam FOMC semalam. Sebelum ini Federal Reserve pernah menyatakan bahawa kelemahan inflasi ini adalah bersifat sementara, namun selepas kenaikan kadar faedah kali kedua, inflasi masih bergerak di bawah paras sasaran 2%.
 Tambahan pula, data-data ekonomi US yang masih bercampur mendatangkan keraguan dan juga memberi risiko kepada ekonomi Amerika untuk jangka masa pendek. Laporan Keluaran Dalam Negara Kasar (GDP) malam ini pukul 8.30 pm akan menjadi petunjuk kepada para pelabur terhadap aktiviti semasa ekonomi di sana.
Yen pula kekal kukuh berbanding dengan US dolar pada pembukaan pasaran Eropah. Pasangan matawang USDJPY susut 0.08% kepada 111.16 setakat jam 6.29 pm.
Kekuatan yen disebabkan oleh data-data positif inflasi teras dan perbelanjaan isi rumah di Jepun pagi tadi.
Pasangan matawang GBPUSD pula meningkat 0.11% kepada 1.3079, tetapi menurun sedikit daripada paras tertinggi sejak 10 bulan pada sesi Asia pagi tadi.


Analisis GOLD – Emas Mulakan Langkah Untuk Sambung Penurunan?

Pergerakan harga emas masih mendatar memasuki hari ke-8 bergerak di bawah paras harga $1,800 dengan paras sokongan pada $1,765.
Sentimen buat US dolar masih lagi bercampur-campur dan turut mempengaruhi pergerakan perlahan harga emas dalam pasaran sejak minggu lalu.
Dilihat pada carta harga XAU/USD yang mengukur nilai emas berbanding US dolar, sesi Eropah pada hari ini (Selasa) melihatkan sedikit pengukuhan US dolar mendorong penurunan harga menuju zon support 1765.00.
Harga yang bergerak di bawah paras halangan Moving Average 50 (MA50) pada rangka masa 1 jam pergerakan harga di carta XAU/USD memberi isyarat untuk penurunan harga.
Namun masih awal untuk melihat arah pergerakan harga lebih jelas selagi harga masih mendatar pada julat tersebut.
Sekiranya harga berjaya membuat penurunan melepasi support 1765.00, pelabur akan melihat trend penurunan lebih jelas dengan menyaksikan harga emas terus mengalami susut nilai.
Pasaran terhampir yang dituju dilihat pada sekitar 1745.00 dengan sasaran penurunan lebih rendah bakal menuju kembali ke paras tumpuan 1700.00 sebelum ini.
 Sekiranya paras support 1765.00 berjaya menyokong semula kenaikan harga emas, berkemungkinan harga akan kembali semula ke paras rintangan 1800.00.
Untuk kenaikan di atas paras tersebut akan memberi kelegaan kepada para pelabur emas bagi jangkaan trend menaik semula.
Paras sasaran kenaikan harga dilihat pada zon SBR (support become resistance) 1850.00 selepas zon rintangan pada sekitar 1820.00 berjaya dilepasi.
Pergerakan harga dijangka akan lebih rancak pada penghujung minggu ekoran pelabur menantikan acaran tumpuan pada minggu ini iaitu laporan pekejaan NFP Amerika Syarikat untuk bulan Jun.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Isyarat Bearish Selepas AUD/USD Susut Semula 100 Pips?

Prestasi cemerlang mata wang dolar Australia pada minggu lalu kembali berakhir suram susulan menerima tekanan terhadap kebimbangan risiko penularan varian coronavirus Omicron.
Selain sentimen positif pasaran minggu lalu, dolar Australia juga turut disokong oleh terbitan laporan data pekerjaan Australia untuk bulan November yang kukuh dengan pertambahan pekerjaan 366,100 lebih tinggi mengatasi jangkaan 203,000 dan kadar pengangguran yang susut sehingga 4.6% daripada 5.2%.
Dengan penyusutan yang dipamerkan oleh US dolar juga telah membuka ruang untuk dolar Aussie mencatatkan kenaikan ke paras tertinggi 3 minggu.
Meneliti pergerakan harga pada carta pasangan mata wang AUD/USD, harga telah melonjak dari zon sokongan 0.71000 sehingga hampir mencapai paras ketinggian 0.72200 pada Khamis lalu.
Namun, kembali mengecewakan pelabur Aussie apabila harga menjunam semula pada Jumaat susulan peningkatan kebimbangan Omicron di penghujung minggu membuatkan pelabur beralih ke pasaran lebih selamat.
Bersambung sehingga pembukaan dagangan awal minggu ini, harga meneruskan penurunan ke zon sokongan 0.71000 untuk menilai sama ada zon tersebut mampu menyokong kenaikan semula seperti minggu lalu.
 Jika sentimen pasaran kekal berisiko, pelabur bakal menjangkakan kejatuhan lebih rendah harga dengan sasaran menuju zon support utama pada 0.70000.
Sebaliknya jika harga berjaya mendapat rentak kenaikan semula, paras rintangan sekitar 0.71800 menjadi paras tumpuan awal untuk diuji.
Seterusnya kenaikan yang diteruskan akan menguji pula zon rintangan 0.712000 yang dicapai pada kenaikan minggu lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Tips Ketika Floating Negative Dalam Forex Yang Wajib Anda Ambil Tahu

1# Stick to The Plan
Saya percaya setiap forex trader perlu ada trading plan untuk berjaya. ‘If you fail to plan, you are planning to fail.’ Sebelum anda masuk order BUY atau SELL lagi, anda sudah perlu ada entry and exit plan.
Proses keuntungan dari forex tidak akan lengkap, jika anda hanya ada entry plan, tetapi tidak tahu tahap mana anda nak keluar dari pasaran. Anda juga mesti sudah ada tahap Stop Loss, risk reward yang sudah plan dari awal sebelum masuk market. Berapa amount sanggup rugi.
Jika market bergerak arah berlawanan dari position anda, berapa banyak risk sanggup tanggung. Adakah risk itu berbaloi? Jangan plan untuk untung sahaja, perlu ada plan ketika market tak sependapat dengan kita.
Stop Loss dan Take Profit sudah ada jika anda trade secara medium term atau long term. Jadi jangan panic. Kekal dengan plan anda. Biarkan sahaja market dan masa menentukan sama ada hit Stop Loss atau Take Profit.
2# Elakkan dari melayari Social Network seperti Facebook atau Forum
Sebelum anda start trading, anda perlu sudah ada teknik trading sendiri dan test berkali-kali keberkesanan guna demo akaun mungkin. Dan anda akan bertindak atas akaun anda, melalui pengalaman anda dan sudah tentu duit anda.
Ketika floating negatif, jangan masuk ke Facebook atau Forum.
Bukan apa, takut anda ter”psiko” dengan screenshot posisi rakan trader yang sedang positif mungkin. Tambah pulak berlayer-layer, berlapis-lapis. Memang akan menguji emosi kita dan rasa nak Cut Loss sahaja semua posisi. Lepas Cut Loss menyesal.
3# Tutup Komputer/Laptop/PC/Platform di Smartphones
Mungkin ramai yang ada trading plan, tetapi kalau posisi trading masih positif, anda tersenyum riang. Stick dengan plan anda, tetapi jika floating negatif bagaimana?
Ramai yang mula termenung menghadap chart. Jika chart candlestick dari graf itu boleh keluar, sudah tentu tercucuk mata anda. Tak perlu renung lama-lama. Dugaan memang besar walaupun sudah ada trading plan. Emosi bercampur baur.
Takut terbuka pula Facebook atau Forum Forex. Paling mudah. Off computer. Sambung buat kerja lain. Stop loss dan Take Profit kan sudah ada. Boleh juga tutup komputer/laptop dan keluar dari rumah lakukan aktiviti lain.
Jangan intai-intai MT4 di handphone pula.
 4# Jangan keluar “ngeteh” atau “ngopi” dengan Forex Trader lain
Ramai yang berjaya mengharungi tahap di atas iaitu tutup komputer dan keluar rumah mungkin. Yang silapnya. Forex trader ini ramai suka “ngeteh” atau “ngopi”, dalam erti kata lain melepak pula di kedai makan bersama forex-forex trader lain.
Boleh bukan tak boleh.
Tetapi keluar berjumpa dengan rakan forex trader ketika anda hendak buat percambahan ilmu, ulang kaji, belajar dari rakan tentang topik baru memang bagus. Ramai yang silap, floating negatif dan keluar melepak dengan rakan-rakan forex trader.
Rakan pula bawa laptop, mungkin jumpa di kedai mamak, coffee house dan seumpamanya. Sembang punya sembang, dalam kepala terbayang posisi yang sedang floating negatif tadi. Contoh, posisi kita masuk dan sedang floating tadi adalah BUY.
Sekali rakan kita kata, “Ko BUY ke? Aku sedang SELL, tengah positif, sebabnya bla bla bla blaa…..” menerangkan tentang kenapa dia yakin dengan posisi dia. Kita pun tersaiko, pinjam laptop rakan, closed position. Rugi. Mula ikut dia. Sekali market lawan arah balik.
Dua-dua rugi. Anda perlu ingat, mungkin anda guna teknik lain. Dia guna teknik lain. Cara trading lain. Akaun jenis risiko lain. Jadi anda perlu tetapkan pendirian, dan elakkan dugaan apabila berjumpa rakan forex trader lain apabila sedang negatif.
5# Jangan Ego
Ramai yang selepas emosi bercampur baur, serabut kepala, terus open platform dan mungkin lakukan perubahan dengan ubah stop loss. Ingat, jika anda ubah stop loss, bermaksud anda memaksimakan potensi anda untuk rugi lebih banyak.
Mungkin jika anda buang Stop Loss, possibility anda untuk rugi kesemua duit modal. Jangan ego. Akui kelemahan diri. Mungkin anda tak habis test teknik yang anda baru cuba. Mungkin anda tak lakukan kaji selidik yang mendalam. Mungkin anda tanpa pengalaman, terus masuk akaun real dan deposit lalu panic. Muhasabah diri. Ambil iktibar.
Forex bukanlah sesuatu yang mudah jika tanpa ilmu dan pengalaman yang cukup. Ilmu perlu seiring. Tiada erti kata anda akan sentiasa “bertuah” dengan gamble atau berjudi menggunakan akaun forex.
Jangan balas dendam terhadap market. Esok masih ada. Buat kajian balik dan cuba trading balik apabila kajian sudah lengkap, dan hati anda sudah tenang dan yakin.
Anda nak mula trading forex dengan mencari sinar baru tetapi dah habis modal sebab floating negative? Apa kata anda dapatkan USD5 Modal Free Tanpa Perlu Deposit dengan KLIK DI SINI.
*Tawaran terhad, dapatkan sebelum offer tamat.